Semenjak ade virus covid 19 bisnis pariwisata rada kendor omsetnya, pasti pengaruh dari aturan nyang dibuat ame pemerintah nyaitu pembatasan kegiatan di luar rumah, jadi bebanding ame omset nyang bakal didapet, contohnye aje hotel dikawasan puncak bogor jawa barat. sejak ade covid kamarnya banyak nyang kosong, nah masalah eni pengaruh ke perawatan hotelnye ntu ndiri, makanye kalo misal ade kesempatan atawa boga rejeki lebih ade baeknye kite jalan ke puncak bogor, biar wisata kite maju lagi, biar ekonomi kite mulai idup lagi semenjak tidur kemarenan gegara covid 19, soalnye kasian juge ame pedagang kecil nyang sepi tamu juge, soalnye pan dipuncak nyang jualan oleh-oleh orang sekitaran juge bukan orang dari jauh


Pas aye sadar kalo teryata ikutin kata hati itu lebih menyenangkan trus aye sempet nyesel. Tapi, aye juga kaga tau kan akibatnye dulu, karena kaga ada juga nyang ngarahin aye. Tapi, pas SMA trus nemu jati diri aye kaga mao tuh ngebuang lagi waktu buat hal nyang kaga aye suka. Jadi, ngikutin kata hati itu juga penting, kaga usah mikir takut kaga ada temen, harusnye kite bisa nyari temen baru. Pan kalo punya temen baru kan enak, jadi lebih luas jaringan pertemanan tuh. Aye juga seneng nambah temen baru, trus nambah pengalaman baru. Nah, dari situ tuh aye pas kuliah udeh mulai bisa adaptasi.


Ngeliat liburan artis-artis pada naek kapal feri tuh bikin aye kepengen banget ampe kebawa mimpi, jangankan buat nyobain naek kapalnye ke negarannye aja aye belon pernah tuh. Suatu saat kali ye Tuhan kasih aye rejeki nyang banyak supaya bisa tuh ngerasain liburan ke luar negeri, bisa boyong keluarga juga et dah rasanye seneng banget dah. Baru banyangin aje udeh girang ya apalagi beneran kesampean, kaga ngapa dah ya cari diberita-berita tuh pan banyak nyang jelasin rasa naek kapalnye tuh gimana nah jadi kite kaga norak-norak amat tuh kalo temen ade nyang cerita. Akhir pekan aye sekarang kaga kemana-mana dah cuma wisata khayalan aja lewat baca berita.


Jaman sekarang banyak banget orang buka usaha cuman ikut-ikutan. Gara-gara liat orang dagang itu keliatan rame terus, kita mulai buka juga. Ini kejadian di usaha minuman yang dibuka ama bujang-bujang. Ada dagangan minuman manis dingin, terus keliatan rame banget, bejibun orang tiap hari ngebeli minuman itu. Ngeliat begitu, ada bujang laen yang ikut-ikutan dagang itu juga, gara-gara mikirnya itu peluang. Nah, pas jia nyoba, ternyata kagak lama musim ujan, orang jarang minum yang dingin. Akhirnya, kagak lama buka, jia udah ngalamin rugi aja. Ini bisa jadi pelajaran, kalo mau buka usaha dagangan gitu kita juga kudu liat kondisi juga, kagak asal ikut-ikutan. Biar kita bisa ngindarin rugi sebelomnya.


Pas aye kuliah semester 3, ya entu taon 2019-an, aye sakit kista. Nah sejak aye sakit kista, mulai dari sebelom dioperasi sampe sekarang, aye kudu rajin makan buah dan sayur biar banyak seratnye. Pas entu aye dioperasi hari Sabtu, nah hari Senen-nye pun aye udeh boleh pulang ke rumah. Pas besokannye, ya entu hari selasa, aye bener-bener dijaga makannye sama enyak aye. Pas pagi nih, aye sarapan sedikit nasi, lauk protein, sama semangkok sayur. Sayurnye kalao kagak bayem, capcai, ya sop. Nah pas sekitar jam sepuluh paginye, aye makan satu porsi buah naga. Siangnye kayak pagi, ya entu nasi, lauk protein, dan semangkok sayur. Sorenye, aye makan seporsi buah lagi, kadang naga, melon, dan laennye. Malemnye pun sama, aye makan nasi sedikit, lauk protein, dan semangkok sayur. Pokoknye dalam sehari aye kudu makan 3 porsi sayur dan 2 porsi buah, kadang lebih, biar asupannye aye banyak serat. Sampe sekarang pun begono, walaupun kagak seketat dulu sih jadwalnye hehe.


Jakat adalah bagian têrtêntu dari hartè nyang wajib dikêluarin amè saban muslim kalo udèh mênuhin sarat nyang ditêtêpin. Jakat bêrasal dari katè 'zaka' nyang bêarti suci, baèk, bêrkah, tumbuh, amè bêkêmbang. Sêbagè salèh atu rukun Islam, jakat dibayar buat dikasihin kêpadè golongan nyang bêrhak nêrimènyè. Sêcarè umum jakat kêbagi jadi duè jênis, yakni jakat pitrèh amè jakat mal. Jakat pitrèh adalah jakat nyang diwajibin atas saban jiwè, baèk lanang atau wadon muslim nyang dilakuin padè bulan Romadon. Kalo jakat mal adalah jakat nyang dibayarin atas sêgalè jênis hartè, nyang sêcarè jat atau pêrolehannyè, kagak bêtentangan amè kêtêntuan agamè. Nyok dah bayar kêwajiban jakat supayè ati antêng amè têntrêm.


Kalo kite punya hoby foto-foto, jangam cuma dijadiin hoby aja. Hoby itu tuh kalo bisa ngehasilin duit. Jaman sekarang tuh pan udeh banyak tuh jasa-jasa buat tukang foto buat kawinan, buat acara, malah juga buat foto studio udeh banyak. Jadi, bisa juga buat bisnis sampingan. Sekarang juga udeh kaga rugi tuh beli kamera-kamera nyang mahal, soalnye cepet balik modalnye. Jasa-jasa foto kaya gitu kan sekarang harganye udeh mahal, jadi lumanyan banget tuh skill kalo diasah bisa jadi kerjaan nyang ngasilin banyak duit. Kalo begitu kan bisa banyak pendapetan, di tengah gempurin zaman nyang makin susah buat nyari kerjaan hoby foto bisa jadi penghasilan.


Olahrage di atas aer emang nyenengin ame nyegerin, cuman kebanyakan butuh sertifikasi tetentu biar bole ngelakuin olahrage enih sendirian, soalnye kalo di aer banyak bahayanye, kalo kenape-nape entar malah berabe. Sala atunye olahrage selancar. Enih olahrage spesialis di atas ombak nyang tinggi. Buat alasnye make papan selancar biar bisa manuper ngikutin arah arus ombak, bari dikontrol ame si pelancarnye. Adrenalin bakal diuji bangat gegara keteken ame beban ngarahin sekaligus nyeimbangin papan. Udeh gitu, ombak nyang dinaekin kegolong sebage ombak liar. Makanye, kagak bisa sembarang orang nyang ngelakuin selancar enih. Kudu bisa berenang juge. Nah, cakepnye, pantae-pantae di Indonesia enih bisa dipake ame peselancar, mau entu nyang masi kelas kakap, ato udeh mendunie.


Siape di sini pencintanye Soto Betawi? Aye kagak heran sih kenape banyak banget pencinta Soto Betawi. Soto Betawi entu selain enak, kuahnye juga khas agak putih dan lumayan kentel. Soto Betawi entu ada yang dibikinnye pas santen kelapa atau susu ye. Soto Betawi biasanye dipakein irisan daging sapi. Selaen entu, ada juga organ dalam sapi laennye. Kuahnye Soto Betawi entu dipakein kaldu dari rebusan daging abis entu dimasak lagi pake daging dan laen-laennye. Selain entu, dipakein juga cengkeh, pala, kayu manis, serai, lengkuas, daun jeruk dan daun salam. Terakhir, pakein santen, kecap manis, garem, bubuk merica, dan gula pasir. Aduk-aduk terus biar merata sampe mateng. Abis mateng, entu soto siap dimakan pake tomat, emping, dan laennye deh!


Waktu luang entu momen yang berharga dan pastinye kagak bisa diulang lagi. Waktu luang entu ibaratnye kesempatan emas karena kite bisa ngelakuin hal yang menarik dan yang kite mau. Biasanye sih, aktivitas di waktu luang itu, aktivitas yang nyenengin dan nyantai pas kite lakuin. Setelah Senen sampe Jum’at kite padet beraktivitas yang bikin capek (sekolah, kuliah, kerja di kantor, kerja dari rumah, dan ngerjain urusan rumah A sampe Z), waktu luang entu jadi sangat berharga Makanye kalo kite punya waktu luang, kite kudu puas-puasin buat ngelakuin segala aktivitas yang menarik dan kite mau. Eits tapinye inget, kudu yang baek-baek ye!


Sêjak 1990, Ratna udèh ngêbêraniin diri buat bêrwirèusahè. Pêrtamè kali usahè nyang diè lakuin adalah dagang tahu. Tapi, karna sêring ngalamin kêgagalan, usahènyè ntu bangkrut. Kagak patèh sêmangêt, Ratna ngêmulè pêruntungan baru dêngan ngêbukè usahè warung sêmbako. Tapi, lagi-lagi usahè warungnyè êni ngalamin kêbangkrutan karna banyak têtanggè wayah ntu nyang ngutang. Udèh gagal duè kali dalêm bêrwirèusahè kagak ngêjè Ratna ngêrasè kapok. Wayah ntu Ratna lantas mutêr otak buat ngêmulè usahè dêngan modal nyang minim. Lalu, dipilihnyè usahè nganyam kèsèt nyang wayah ntu tibang bêmodal Rp1.500 buat ngêbêli kaèn pêrca. Ratna sêbêlonnyè udèh bêlajar nganyam kèsèt dari adèknyè nyang udèh têrlêbih dulu nêkunin bidang êni. Mulè 1999, diè mantêp buat nganyam kèsèt amè têrus bêjalan ampè wayah êni.


Permainan futsal teryate kaga sekedar tendang bola ke gawang, kite juga harus punya nguasain teknik-teknik khusus. Awal mulai lagi maen futsal tuh pas aye sma, kebeneran ade tuh ekstrakulikulernye. Teryata aye kaga langsung tuh disuruh maen dilapangan. Aye disuruh buat latihan fisik dulu, buset deh buat nyang kaga pernah olahraga pasti nyiksa banget tuh. Sehabis ntu nyang aye lakuin tuh lakuin olahraga dasar kaya tendang-tendangan bola biar nanti nendangnya lurus. Diajarin tuh posisi kaki pas mau nendang kaya gimana jadi tendangannya kaga mencong trus kaki kite juga kaga cedera. Latihan ini tuh berguna banget kalo nanti kite maen futsal jadi kaga kagok pas mau tendang bola tapi di depan ada musuh.


Putsal mêrupakan sêbuah olahragè nyang mirip amè bola têndang. Bèdanyè, olahragè êni dimaènin di sêbuah ruangan, sêsuè amè namènyè nyang disadur dari bahasè Spanyol, yakni 'futbola' nyang artinyè 'bola têndang' amè 'sala' nyang artinyè 'dalêm ruangan'. Putsal dimaènin dalêm duè babak kayak bola têndang. Bèdanyè, waktu nyang dimaènin tibang 20 mênit saban babaknyè tanpè adè waktu tambèhan. Putsal ngêjadi olahragè rêsmi di Indonèsia sêudèh AFC sêkali pèdêrasi bola têndang Asia ngunjuk Indonèsia sêbagè tuan rumèh Kêjuaraan Futsal Asia atau Piala Asia Futsal. Sêjak ntu, putsal di Indonèsia mangkin bêkêmbang dan punyè kompêtisi rêsmi nyang bêlangsung saban musimnyè, samè kayak bola têndang. Di sêkola-sêkola gè, banyak nyang ngêjadiin putsal sêbagè èkstrakurikulèrnyè.


Namanya juga mau turnament gede, pasti kan beberapa bulan sebelumnye tuh mesti diadain latihan semaksimal mungkin. Akhirnye pelatih kite tuh juga nerapin begitu, cewe cowo latihannye di samain. Latihan tuh dibikin jadi 2 kali, ada latihan siang ada latihan malem. Trus juga tiap sabtu minggu pas kuliah libur kite tetep latihan buat kuatin fisik kite. Kaga cuma itu, bulan puasa juga sama, kote latihan dari sebelum buka puasa, ya denga. keadaan aus sore-sore. Di pertengahan ade kejadian lagi, 2 pemaen cedera di waktu teralhir deket ama pertandingan. Akhirnya ya mau kaga mau kite andeli pemain nyang ada. Buah dari kesabaran kite tuh gara-gara udeh ngikutin latihan menjelang pertandingan dengan sabar ya kite dapet hikamhnye dengan kite dapet juara baik tim futsal cewe maupun cowo.


Kalo urusan milih laptop tuh aye juga suka kaga sabar milihnya, karena kaga tau juga cara milihnya begimane. Apalagi kan laptop mah modelnya kan gitu-gitu aja ya, trus bisa lebih praktis buat pake tablet jadi kurang dah promosi tentang laptop. Padahal kan laptop zaman sekarang tuh bagus trus harganya juga lumangan miring. Tapi kayanye orang lebih milih pake ios. Tapi laptop si kaga akan tergantikan si, semua orang sekarang butuh laptop, apalagi sekarang anak-anak sekola juga harus pake laptop. Makin dibutuhin banget kan laptop tuh, jadi kite mesti liat juga kebutuhan kite di mana, jangan karna liat merknya aja tuh nyang mentereng.


Para pelayannye restoran di hokben selalu rapih, bersih, dan ramah. Mereka ntu semua saban hari selalu dah tuh pake seragamye dengan rapih, wangi, dan bersih. Mereka semuanye ngebersihin ntu tempat makan dengan bersihnye tanpa ade yang kesisa, hal inilah yang ngebikin ngeganyem sambil ngeloneng disono lama-lama nyaman nyaman aje karena emang bersih, rapih, dan wangi. Para pelayan restonye juga selalu sebet nyambut tamu, dan membantu para tamu apabila membutuhkan bantuannye mereka. Karena selali  makanan yang enak, kenyaman tempat juga penting banget dah, dan satu lagi pelayan-pelayan restonye juga harus bagus semua, agar para tamu girang sering sering dateng ke restonye.


Duè lèptop Zenbook têrbaru udèh diluncurin kê Indonèsia. Tapi, bêbèda amè Zenbook padè umumnyè, lèptop bêrnamè Asus Zenbook 14 OLED dêngan nomor modèl UM3402 amè UX3402 masup kê dalêm sêri ‘Zenbook Classic’ nyang dijual dêngan hargè lêbih murèh. Asus Zenbook 14 OLED dêngan modèl UX3402 punyè duè pilihan warnè boto, yakni ponder blue amè aqua celadon. Pênampang bêlakang layarnyè nampilin logo monogram ‘A’ nyang pêrtamè kali dikênalin di Zenbook èdisi 30th Anniversary. Sêdêngkên pèrsi UM3402, ngusung logo ‘A’ nyang lêbih kêcit amè sêdêrhanè. Sêcarè, lèptop dêngan prosèsor AMD Ryzen 5000 Series êni jugè dijual dêngan bandrol hargè nyang lêbih murèh.


Olahraga Yoga, Bisa dikatakan, yoga menjadi jenis olahraga yang paling ringan dan sederhana. Akan tetapi, jika kamu rutin melakukannya, yoga juga efektif untuk membakar lemak dan membuat tubuh mengeluarkan keringat. Terlebih lagi, olahraga ini memiliki beberapa gerakan yang bisa membuat kamu merasa lebih rileks dan tenang. artinya, semua kecemasan yang sering datang selama masa pandemi bisa jauh berkurang. Kamu pun bisa beristirahat dengan lebih nyaman. Manfaat lain yang bisa didapat dengan melakukan yoga adalah membantu meningkatkan pernapasan, menjaga metabolisme tubuh, hingga menguatkan vitalitas. Selain itu yoga bisa dibilang olahraga murah, karena sama sekali tidak mengeluarkan biaya dalam melakukannya, cukup meluangkan waktu saja, olahraga ini bisa dilakukan dengan nyaman.


Elu sadar kagak, kalo laptop entu jadi alat teknologi yang penting bener buat laksanain kegiatan sehari-hari? Mulai dari para pelajar sekolah ataupun mahasiswa universitas, sampe para pekerja pade butuh alat teknologi satu entu buat kegiatan sehari-hari. Nah apelagi pas pandemi COVID-19, bisa dikate mayoritas kegiatan dijadiin kegiatan online atau daring. Jelas aje alat teknologi satu entu jadi hal yang kudu dimilikin. Bahkan entu alat teknologi yang udeh ade dari waktu entu, jadi makin berkembang spesifikasinye dan aplikasinye. Laptop yang makin canggih jadi bisa dianggep sebagai teknologi terkini karena spesifikasinye makin mantep. Mulai dari ngerjain tugas atau proyek, ngedesain, edit segala macem, dan ketemuan secara virtual! Nyok deh nabung buat beli alat teknologi yang canggih satu entu!


Buah naga punye beberape jenis, ade nyang dagingnye putih, dagingnye merah, merah pisan, ama nyang kulitnye kuning terus dagingnye putih. Emang rada jarang dijual jenis yang terahir eni. Selenicereus megalanthus penampilannye emang lebih beda sih dibandingin ama jenis anggota Genus hylocereus atawa buah naga nyang kulitnya merah. Kulit buahnye kuning kagak ada sisik jadi lebih alus. Biar kata kagak ada sisik, kulit buahnye masih ade tonjolan-tonjolan gitu deh. Rasa buahnye jauh lebih manis daripade buah naga laen. Buah nyang dijulukin yellow pitaya eni kurang kesohor dibanding jenis lainnye. Buah naga berkulit kuning ame daging putih eni punye ukuran paling bontot kalo dibandingin ame jenis laen, cume 80-100 gr. Buah naga jenis eni biasanye ditanem di daerah dingin nyang ketinggiannye lebih dari 800 meter di atas permukaan laut.


Indonesia terkenal memiliki segudang atlet berprestasi yang terkenal di mancanegara. Mulai dari atlet bulu tangkis hingga panjat tebing, sederet nama atlet Indonesia harum dan mendunia. Torehan prestasi di pentas internasional membawa mereka terkenal. Bahkan salah satu di antaranye tercatat dalam Guinness World Records. Galang Hendra Pratama merupakan pebalap Indonesia yang namanye udeh terkenal secara internasional. Pria kelahiran Bantul, 10 Maret 1999 ini udeh beberapa kali menjadi juara dalam kejuaraan dunia balap motor Supersport 300. Melansir laman Yamaha Racing Indonesia, die tercatat menjadi juara dalam WSPP300 (World Supersport 300) di Sirkuit Brno, Ceko, pada 2018. Die juga pernah naik podium pertama dalam seri 9 WSPP300 tahun 2017 di Spanyol. Hal ntu yang menjadikan namanye sebagai pebalap Indonesia pertama yang berhasil menjuarai balapan motor level dunia. Pebalap yang tergabung dalam tim Ten Kate Yamaha ini pernah terpilih untuk bergabung dengan Akademi VR46 pada 4 Juli 2016. Galang yang kala ntu masih menjadi pebalap di kelas 250 cc masuk ke akademi besutan Valentino Rossi tersebut bersama 4 pebalap lain dari Thailand, Malaysia, Jepang, dan Indonesia.


Salah satu dari bejibunnye tokoh ke agamaan di Indonesia, karena ntu negara negara boleh di bilang mayoritasnye umat Islam. Rasanye tentu kite perlu bahas Ahmad Dahlan, selaku pendiri organisasi Muhammadiyah yang sampai saat ini masih ada. Beliau menjadi pemuka agama karena sudah mendapatkannye turunan dari keluarganye. Babehnye beliau adalah seorang khatib mesjid besar di Kesultanan Yogyakarta, beliau bernama Abu Bakar, sedangkan enyaknye beliau bernama Siti Aminah seorang anaknye penghulu. Makanye dari kecilnye Kiyai Haji Ahmad Dahlan memiliki lingkungan yang udeh cukup paham agama secara baik. Beliau mendapatkan atau memiliki lingkungan pendidikan pesantren, makanye udeh nyerep dari kecil beliau udeh paham tentang pengetahuannye dengan agama, dan bahasa Arab.


Adè bêbêrapè karaktêristik umum nyang ngêbèdain olahragè èkstrèm amè olahragè laèn. Olahragè èkstrèm cêndêrung dilakuin amè mêrèka nyang bêrusiè 15 ampè 45 taun. Puguh patokan umur êni bêgantung kêpadè jênis olahragè èkstrèm nyang dilakuin sêrtè tingkat kêsèhatan pêlakunyè. Sêlaèn ntu, mêrèka nyang ngêlakuin olahragè èkstrèm tumannyè ngêdapêt bimbingan khusus dari parè ahli nyang udèh bêpêngalaman sêbêlon ngêlakuinnyè. Olahragè èkstrèm jugè punyè kêkhususan dèwèk. Kalu olahragè laènnyè ngêdêpanin pêrsaingan amè kompêtitor, mangkè olahragè èkstrèm bêpokus padè naklukin rasè ngêri amè diri dèwèk dan carè ngadêpin tantangan alam. Pariabêl lingkungan nyang kagak bisè ditêbak, kayak cuacè amè mèdan, têrmasup kêtinggian, angin, aèr, salju, amè dataran èkstrèm, ngêjadi bagian dari tantangan nyang kudu bisè ditaklukin. Karna pènomèna alam kagak bisè dikêndaliin, kêsiapan mèntal amè kêtêrampilan punyè pêngaruh amat gêdé dalêm olahragè èkstrèm.


Kualitasnye produk piso tajem di pasaran ude pastinye ngusung beberape kriteria. Kaya kite liat sebelumnye kalo produk dari sebuah piso dapur di pasaran eni punye merk ame juge harga nyang ditawarin ke konsumen di pasarannye. Semue brand piso dapur di pasaran ude ngeliatin kualitas nyang paling bagus dari sisi keawetan sampe bahan pembuatannye. Sarannye nentuin kualitas piso dapur di Pasaran nyang pertame punye karakter lebih awet, kebuat dari bahan nyang kuat, terus juge gampang ngerawatnye ntu piso, ketajeman dari piso emang kudu diitung dari awal, ukurannye sesuai penggunaannye, harge ame kualitas piso seimbang ame pade akhirnye  perlu nyobain pegimane tata caranye milih produknye motong nyang berkualitas paling yahud ame punye kelebian nyaman kalo digunain


Alesan aye milih ektrakulikuler tarian tuh karna waktu Sekolah Dasar aye tuh suka ikut jadi perwakilan sekolah buat nari di kantor Walikota. Kalo masih SD pan gerakannye juga masih ringan ya, tarian nyang dipilih juga masih gampang, waktu itu aye nari ondel-ondel. Pengalaman itu bener-bener kaga bisa aye lupain dah, karn disitu aye ngerasa percaya diri buat diliatin ama orang banyak. Mulai dari situ tuh aye pengen ngembangin kemampuan ye dalem nari. Soalnye pengalaman bisa tampil di depan banyak orang tuh pengalaman nyang kaga bisa dilupain dah. Seneng bercampur haru, akhirnye aye bisa naklukin rasa takut aye, rasa takut nyang kalo diliatin orang tuh grogi.


Kita ke permaenan yang dari dulu ada di komputer. Maenan ini masih ada ampe sekarang di internet. Udah gitu, kagak usah download dulu. Bisa langsung maen. Buat orang-orang yang dulu demen banget ke warnet kayaknya bakal tau maenan ini. Nama maenannya itu Counter Strike. Maenan ini waktu taun dua rebuan anak-anak warnet emang pada nyari ini. Waktu itu pada maen Counter Strike 1.6. Sekarang, cabang Counter Strike ini nambah ke macemnya yang baru, namanya Counter Strike Global Offensive. Nah, buat yang pengen ngenang, mau maenin lagi maenan ini sekarang udah bisa dicari di Google Chrome. Kita tinggal cari aja langkah-langkahnya. Sekarang udah ada tulisan yang ngasih tau cara buat maenin Counter Strike ini lewat Google.


Makin kesini lagu-lagu daerah kok kaya kaga makin dikenal ama anak sekolah. Banyak anaknsekolah nyang gatau kalo ditanyain seputar kesenian. Apalagi pas sekolah di rumah pas pandemi, pan kurang lebih 2 taun tuh kaga bernagkat ke sekolah, ya pan kalo sekolah online kaga kaya sekolah biasa, waktunya pasti terbatas, nah kaga banyak pelajaran kan nyang kaga kebedag. Jangankan lagu derah, pelajaran nyang penting-penting aja banyak nyang kaga tau. mudah-mudahan lebih diperhatiin lagi dah pelajaran kesenian, karna kalo kaga diturunin mau siapa lagi pan nyang pelajarin. Mesti diwajibin tuh ngapalin lagu daerah biar anak-anak dengernye juga kebiasa, bisa juga tuh kalo pagi puterin lagu-lagu daerah disekolah.


Tau olahraga tinju? Atau bahkan elu demen entu olahraga? Elu ade olahragawan favorit dari entu bidang tinju? Nah namanye entu Muhammad Ali yang katenye entu petinju jagoan dari Amerika. Die entu katanye bikin tinju jadi olahraga yang paling didemenin pade saat entu. die udeh berkiprah di olahraga tinju selama leboh dari 14 taon dan katenye pade saat entu jadi satu-satunye olahragawan atau atlet tinju yang ngeraih tiga kali gelar Heavyweight Championship. Muhammad Ali pun dijulukin “The Greatest” dengan maksud yang terhebat. Walaupun ade kontroversi terkait dirinye di dalem ataupun di luar bidang tinju, katenye die bakalan tetep nyandang status legenda.


Tokoh adat bukan punya peran penting buat acara-acara tertentu aja. Cuma buat keberlangsungan hidup masyarakat desa, tokoh adat biasanye suka ambil bagian tuh ama masalah-masalah nyang terjadi di sekitar kampung. Biasanye tokh adat sendiri tuh, udeh jarang ditemuin di kota-kota, biasanye tokoh adat tuh masih dipercaya di desa-desa. Nah, biasanye tuh kalo kite mau wisata ke tempat-tempat nyang masih punya banyam misteri tuh kite biasanye di dampingin ama tokoh adat setempat. Alesannye, biar kite kaga ngelakuin hal-hal nyang jadi pantangan di daerah itu. Biasanye tuh tokoh adat jadi pemandu karna udeh tau seluk beluk dari desa nyang ditempatinnye, mangkanye kite juga mesti ngehargain tuh pantangan itu.


Gegaresan nyang lagi rame karang-karang eni ora laen ora bukan ntu nasi bakar. Hargenye nyang mure ama ngenyangin bikin eni gegaresan jadi primadone. Bukan cuman entu, arome ama rasenye nyang sedep banget bue dari campuran nasi nyang ditaroin bumbu-bumbu. Isiannye macem-macem tergantung selera, ade nyang masukin sambel, ikan teri, ikan mas, ayam, daging, apa bae bisa dah. Abis ntu tuh nasi nyang udeh dibungkus daon kelape dibakar ampe keluar tuh arome wangi nyang ngegode. Gegares nasi bakar bukan cuman muasin dari soal rase, porsinye nyang pas, sama kandungan gizinye juga kaga kalah mentereng. Mengkenye kaga ade salahnye kite buat bikin atau gegares eni nasi bakar sering-sering.


Alesan aye juga suka maen futsal karna alat olahraga nyang aye tau dulu tuh cuma bola futsal. Pan bola tuh ada nyang dari karet ama plastik, aye tuh cuma bisa punya nyang dari plastik, ya maklum dah ama kondisi orang tua nyang masih pas-pasan. Jadi apa myang dipunya ya pasti bersyukur bae bisa ke beli. Tiap sore tuh suka maen di depan rumah, cuma keselnya kalo ada sepupu-sepupu laki tuh suka diserakahin, padahal kan aye nyang punya tapi aye nyang kaga boleh ikut maen. Ya begitulah nasib aye dulu, pokoknye jadi cewe sendiri bukan malah dilindungin ama disayang tapi malah diledekin trus dimanfaatin.


Proses upacara Ngaben ntu biasanye berlangsungnye cukup panjang, karena bejibun tahapannye yang kudu mesti di lakukan. Upacara Ngaben diawali dengan Ngulapin yang di lakukannye nty di Pura Dalem, dimane pihak keluarga melakukan ritual permohonan izin, dan restu kepada Dewi Durga. Setelah ntu, dilakukannye upacara Meseh Lawang di Catus Pata atau di bibir kuburannye yang bertujuan untuk memulihkan cacat, atau kerusakan jenazah yang dilakukannye secara simbolis. Kemudian, dilakukannye upacara Mesiram atau Mabersih, ya ntu memandikannye jenazah yang terkadang hanya berupa tulang belulang, dilakukannye di rumah duka. Setelah ntu, dilakukannye upacara Ngaskara, ya ntu upacara penyucian jiwa tahap awal. Dilanjutkannye lagi dengan Nerpana, ya ntu upacara persembahannye nyiapin aneka sesajen, atau bebanten kepada jiwa yang telah meninggal.


Mênurut catêtan nyang adè dari Lêmbagè Èlmu Bahasè, Nêgarè amè Antropologi Kêrajèan Bêlanda, Hotèl Sriwijaya bêdiri padè taun 1810. Bisè dibilang hotèl êni adalah hotèl têrtuè di Jakarta. Hotèl bintang tigè êni bêrlokasi di Jalan Vètêran I, Jakarta Pusat. Awalnyè hotèl punyè Conrad Alexander Willem Cavadino (CAW Cavadino) êni adalah rèstoran. CAW Cavadino mulè ngêbukè usahè rêstoran padè 1863. Têrus Rèstoran Cavadino bêrobah jadi Hotèl Cavadino. Hotèl Cavadino bêrtahan ampè 1898 dan sêjak 1899 hotèl ntu bêrobah namè jadi Hotèl du Lion d'Or. Padè 1941 hotèl ntu bêrobah namè lagi jadi Park Hotèl. Sêlanjutnyè, sêkitar pêrtêngèhan 1950-an, hotèl ntu ganti namè jadi Hotel Sriwijaya ampè karang.


Ade banyak hal nyang bise bikin perut buncit, termasuk pole makan nyang jelek. Ngerube gaye idup, termasuk pole makan, bise ngebantu ngilangin lemak ama ngilangin perut buncit. Perut buncit ama kelebian berat awak biasenye nimbulin masale kesehatan, kaye tekanan darah tinggi, struk, diabetes, sakit jantung, dan laen-laen. Ada ge gegaresan nyang bise bikin perut buncit nyang kudu ati-ati ama dibatesin bagen kaga belebian. Makanannye kaye nyang tinggi karbohidrat, tinggi lemak, daging olahan, gorengan, makanan ama minuman nyang tinggi gula, alkohol, ama makanan nyang make garem banyak. Buat gantinye, coba banyakin gegaresin sayur ama bue nyang banyak seratnye kaye bayem, mangge, pepaye, apel, ama banyak lagi deh.


Baik jualan online pemula atau bagi kite yang telah berkecimpung dalam dunia bisnis online, gak perlu khawatir ketika memulai bisnis di Shopee. Emang betul kalau persaingan sangat ketat karena para pebisnis pun berkumpul di sana. Selain ntu, mungkin kite juga masih kesulitan mencari followers, cara beriklan yang mujarab, dan hal lainnye. Sebelum berbisnis di Shopee, Bu Evi bekerja sebagai pekerja kantoran. Tapi, karena telah pensiun, Bu Evi hanya mengurus anak di rumah, dan akhirnye memutuskan untuk bisnis online. Meski dirinye di rumah terus setelah pensiun, omzet tetap jalan. Bu Evi berjualan baju gamis. Awalnye, die hanya stok baju gamis sekitar ratusan buah. Seiring berjalannye waktu, produknye ntu menjadi jualan online paling laku saat hadirnye bulan Ramadhan.


Hal nyang kaga udeh kaga pernah lagi aye temuin di kota tuh ya suasan lebaran nyang masih berasa banget kedeketannye. Sholat ied masih di lapangan karna pekarangan masjidnye luas banget. Kalo di Jakarta nih udeh susah kite sholat ied di lapangan karna udeh pada dibangun buat gedung-gedung tinggi ama perumahan. Paling banter juga kalo mao sholat ied tuh di masjid. Tapi, sholat ied di masjid ama di lapangan rasanye beda ya. Lebih berasa kalo kite sholat iednye tuh di lapangan. Kayanye bisa ketemu semua orang nyang ada di lingkungan kite. Cuman ya gitu kurangnye kalo lebaran di kampung halaman orang kitw kaga kenal siapa-siapa.


Adè banyak jênis kamèra mirrorless nyang urup dipakè pêmulè dalêm duniè potograpi, misalnyè Canon EOS M100 Kit. Kamèra dari Canon êni sêring dipakè pêranti jalan-jalan karna punyè ukuran nyang kagak kêbangêtan gêdé. Jadi, wayah dimasupin kê dalêm kêmpèk kagak ngêbêbanin bawèan. Kamèra dikêjè ringkês, mêski sêcarè umum punyè kêmampuan DSLR dalêm nangkêp momèn dêngan baèk. Kalo êlu baru pêrtamè kali ngêgunèin kamèra êni, bêrbagè kontrol nyang gampang diaksès bisè didapêtin di layar toèlnyè. Jadi, êlu bisè ngêlakuin prosès pêngambilan gambar dêngan pêngaturan otomatis atau bisè ngêgunèin pêngaturan manual. Dêngan kêmampuan nyang urup dipakè pêmulè, Canon EOS M100 Kit sêring dipakè sêbagè kamèra pêranti bêlajar potograpi.


Tapi kalo kaga tetanggaan ama sodara kada enak juga, mao minta tolong ape-ape juga sungkan. Namanye ama orang kan kaga deket banget, aye juga nih pas tinggal ama suami tinggal di komplek nyang sepi banget. Kalo suami lagi lembur tuh kerasanye sepi banget apalagi kaga ada orang lewat karna kan kalo udeh jam 9 malem udeh di tutup. Mangkanye kalo lagi sakit aye mending balik dah ke rumah orang tua, karna kalo diem bae di rumah mao minta tolong ama siapa coba orang pada di dalem semua. Mangkanye kalo ada ape-ape mending pulang karna di mana-mana mah kaga betah dah.


Jawa Tengah merupakan salah satu daerah yang memiliki lagu daerah. Lagu Cublak-cublak suweng merupakan salah satu lagu daerah dari Jawa Tengah. Makna dari lirik lagu yang terkandung dalam lagu Cublak-cublak Suweng adalah untuk mencari harta jangan hanya menuruti hawa nafsu saja. Namun semuanye memang harus kembali ke hati nurani yang begitu bersih yang kagak dipengaruhi oleh hawa nafsu. Dengan menggunakannye hati nurani dalam mencari harta, kita akan merasa lebih mudah untuk mencari kebahagiaan, dan tidak akan tersesat jalan hingga lupa akan akhirat. Sedangkan jika dilihat dari segi kultural, lagu dolanan Cublak-cublak Suweng dapat memberikan pembelajarannye kepada anak agar tidak mengikuti hawa nafsu, selalu menjaga keharmonisan dengan alam serta sesama manusia dan orang tua.


Tren kamera ntu tersebut sebenernye kagak bakalannye ngetop jika kagak ada orang-orang seperti Andrea Gursky dan juga Cindy Sherman. Mereka memberikan sebuah pemahaman mengenai kunci dari dunia fotografi bahwa bidang fotografi adalah sebuah seni yang bertujuan untuk membuat, menghasilkan, dan juga menciptakan sebuah gambar dari cahaya. Seni tersebut dibentuk dari sebuah alat kecil yang disebut dengan nama “kamera”. Alat ntu menjadi salah satu pelopor semua budaya modern yang cukup narsis ntu. Dengan demikian, semua orang yang mempunyai kamera seharusnye perlu berterima kasih kepada mereka yang telah menciptakannye kamera. Jika dilihat dari sejarahnye, kamera pertama kali ditemukannye sekitar tahun 1000 Masehi oleh ilmuwan Arab bernama Al-Haitam atau Alhazen. Saat ntu, kamera disebut dengan nama kamera obscura yang berarti “kamar gelap”. Obscura mempunyai konsep lubang kecil di kotak gelap yang disinari cahaya. Cahaya tersebut kemudian mampu menghasilkannye gambar sebagai hasil pantulannye.


Asal mulè korban bêrawal dari lahirnyè Nabi Ismail. Wayah ntu dicêritèin bahwa Nabi Ibrahim bêlon punyè bocah ampè tuè. Bêliau mohon padè Allah supayè dikasih kêturunan. Têrus, lahirlah Nabi Ismail. Wayah Nabi Ismail nginjèk rêmajè, Nabi Ibrahim ngimpi bahwa bêliau kudu nyêmbêlèh bocah lanang atu-atunyè. Bêliau nyampèin mimpi ntu kê bocahnyè. Nabi Ismail mintè babèhnyè buat jangan ragu ngêlaksanèin pêrèntah Allah ntu. Akhirnyè, Nabi Ibrahim ngêbaringin awak Nabi Ismail buat disêmbèlèh. Wayah Nabi Ibrahim ngayunin parang, Allah ngêganti awak Nabi Ismail amè dombè jantan. Kêjadian ntu adalah sêbuah mukjijat. Allah nguji Nabi Ibrahim amè pêrèntah nyêmbêlèh bocah têrcintènyè, Nabi Ismail pun ngunjukkin kêtaatannyè ngêjalanin pêrèntah. Kêduènyè lolos ujian nyang amat bêrat ntu. Dari kêjadian ênilah ibadèh korban bêrmulè.


Ari udeh malem, tapi si Doel masih bae bangkis-bangkis. Suara hatcho-hatcho-nye bisa ampe kedengeran tetangga ntu, mah. Apalagi kamar Enyak Babeh nyang cuman bejarak 3 langkah dari kamar Doel. Gegara keberisikan padahal pengen molor, Enyak akhirnye nyamperin kamar si Doel. "Ngapa, sih, lu?" tanya Enyak agak sewot. Begadoh amat malem-malem. "Bangkis bae, Nyak. Alergi debu keknya aye," Doel ngejawab make suara bindeng bari gosok-gosok idung. "Aduhh. Lagian pangkeng ndiri jorok amat, sih, lu. Sini, Nyak buatin jus buat ngobatin alergi, dah," omel Enyak bari jalan ke dapur. Doel ngekor bari meratiin Enyak nyang ngeblender daon-daon. Doel kagak ngarti ntu daon ape. Begitu jadi, Enyak nyodorin gelas isinye jus warna ijo. Doel pede aje langsung nenggak banyak. Tapi, baru abis seperempat, die langsung berenti nenggak bari bekerut liatin Enyak. "Apaan, enih, Nyak?" tanya Doel, mukanye kek pengen muntah. "Jus brotowali, Nang," jawab Enyak kalem. "Buru abisin, Enyak pengen molor," lanjut Enyak. Doel ngaduh-ngaduh, "Pait bangat, Nyak, Doel kagak demen. Kagak resep bangat, buset." Enyak cuma bekacak pinggang aje bari melotot. Digituin, Doel jadi semaput. Dipaksalah ame die buat nelen segelas ntu jus, walopun bari nahan-nahan mual. Begitu abis, ame Enyak, Doel langsung disuruh balik ke kamar. Doel akuin emang ngeredain gatel ame bangkis-bangkis, sih, tapi kagak lagi-lagi, dah! Batinnya. Mending besok die bersiin kamarnye aje biar kagak ade debu!


Di Bogor ade tempat wisata alam nyang lagi keluar pamornye banget, lokasinye di kabupaten bogor, tepatnye di kawasan pamijahan, wisata nyang ade disane air terjun, bumi perkemahan, terus ade juge tracking ke gunung salak bagi nyang hobi naik gunung, tiket masuknye cume 15 ribu doang, ude termasuk parkir mobil didalem kawasan. suasananye adem banget khas udare pengunungan nyang masih bersih, jauh dari polusi udara kote, oiye didalem kawasan wisata eni jangan ketakutan kelaperan. kalo ga bawa bekel dari rumeh banyak nyang jualan gegaresan juge dsini. kalo nyang mau menginap pengelola taman wisata eni juge kasi fasilitas hotel dan villa, cocok nyang buat liburan bareng keluarga atawa temen


Dalam ilmu Agama Allah membawa umat-Nya ke kisah Dzulqarnain, di mana akan terlihat sekali lagi bagaimana bimbingan Ilahi ditegakkan, kali ini oleh seorang yang berkuasa. Di sini manusia belajar bahwa ntu orang-orang yang udeh diberikan Allah sumber daya dan kekuasaan harus menggunakannye ntu semua sarananye ini untuk memberikannye keadilan di mana diperlukannye, dan melindunginye orang yang tidak bersalah dari orang-orang yang menindasnye. Manusia juga belajar bagaimana bimbingan Ilahi mengilhami para pemimpin untuk menunjukkannye kreativitas dan memanfaatkan teknologi untuk merancang solusi jangka panjang untuk masalah-masalah mendesaknye. Namun, terlepas dari ntu semua inovasi, teknologi, dan strategi yang mungkin dilakukannye oleh seorang pemimpin, dia harus menerima kenyataannye bahwa semua kekuatan ntu pada akhirnye berasal dari Allah. Jika Dia telah menetapkan sesuatunye ntu untuk diubah, perubahannye itu tidak dapat dihindarinye, tidak peduli berape banyaknye usaha atau berape banyaknye sumber daya yang dapat diinvestasikannye dalam upaya untuk membuatnye bertahan. Pada akhirnye, kagak ada yang abadi selain Allah.


Ade tempat namanye HeHa Ocean View jadi tempat lelancongan atawa wisata nyang ngasiin spot keren buat nyang dateng kesono. Lokasinye sekiran 45 kilometer dari pusat Kota gudeg Jogja atawa same aje 1,5 jam perjalanan. Buat bise ke lokasi eni bise mulaiin perjalanan dari Tugu Pal Putih terus ngambil jalan ke arah selatan. Nah dari situ bise ngarah ke jalan Malioboro, Terus ngikutin jalan terus sampe kite di titik 0 KM Jogja.
Kalo ude sampe kesono, belok ke arah kiri dah terus ngambil jalan Panembahan Senopati, terusannye belok lagi ke arah kanan lewat Jalan Brigjend Katamso terus ngikutin terus kearah jalan lalu belok kiri abis ntu sampe di pertigaan menuju Jalan Kolonel Sugiyono. Terus kite belok kanan ke arah Jalan Sisingamangaraja terus sampe Jalan Imogiri Barat. Kite kudu ikutin jalan sampe tiba di Jalan Imogiri Siluk, Jalan Siluk Panggang, ame Jalan Raya Panggang Wonosari. abis ntu, kite kudu ikutin aje jalan ntu sampe dah ke di HeHa Ocean View.


Kagak adè patokan pasti têntang waktu nyang pas buat olahragè. Olahragè nyang dilakuin padè pagi, sorè, atau malêm ari punyè kêlêbihan masing-masing amè têtêp ngêbawè manpaat bagi kêsèhatan. Kagak adè bukti pênêlitian nyang ngêdantain têntang waktu nyang pas buat olahragè. Hal êni karna saban orang punyè ritmê sirkadian awak nyang bèda-bèda. Ritmê sirkadian adalah ritmê nyang ngatur kêadaan pisik, mèntal, amè prilaku sêsêoang dalêm 24 jêm. Sêsêorang bisè ajè ngêrasè lêbih ènèrgètik amè lêbih rosa buat bêolahragè di sore ari dibandingin pagi ari, bêgono jugè sêbaliknyè. Bêolahragè, kapan gè ntu, bakal lêbih bêmanpaat daripada kagak bêolahragè acan. Jadi, sêbênêrnyè kagak pêrlu kêbangêtan puyêng mikirin waktu nyang pas buat olahragè.


Menurut aye dari kebijakan nyang dibuat pengelola Taman Mini buat bebasin areanye ama kendaraan bermotor mesti harus dikaji lagi. Pan kaga semua orang bisa langsung ganti mobil ama motor listrik, abis pandemi tuh orang banyak nyang pada abis-abisan ntah dipecat lah ntah usahanya bangkrut lah ade aja cobaannye. Boro-boro buat beli mobil ama motor nyang sekarang lagi hits itu, buat ketemu makan besok aja masih banyak orang nyang arus tebalik tempela nyari duitnye. Sarannya emg baik banget sih ye, apalagi kan dunia juga udah banyak polusi karna udah kebanyakan kendaraan bermotor, cuma alangkah lebih baik anjungan buat orang nyang kaga punya kendaraan ramah lingkungan diperbanyak ato ga disewain biar orang bebas mau wara wirinye.


Tibang dêngan modal duit Rp35.000,00 Wenny bisè ngêbêli tikèt bus dari Têrminal Lêbak Bulus mênuju Têrminal Garut. Pêrjalanan ngabisin kurang lêbih 4–5 jêm. Wenny bêrangkat dêngan têmên-têmên nyang bênêr-bênêr pêmulè têntang pêndakian. Sêbêlon bêrangkat, Wenny ngobsêrpasi dulu liwat intêrnèt. Bêdasarkan bêbêrapè artikêl nyang diè bacè, Gunung Papandayan dinyatèin sêbagè gunung nyang rèlatip èntèng pêranti pêmulè sêhinggè kêpêrcayèan diri mêrèka sêbagè pêmulè ngêjadi cukup ngêningkat. Singat cêritè, wayah pêrjalanan pulang, mêrèka bêjalan dêngan modal cobè-cobè. Dari cobè-cobè ntu, Wenny amè têmên-têmên kêsasar nêmuin jalan pulang sêudèh sêlêsè poto-poto di dêpan kawah, padahal jalur utamè udèh kêliatan di dêpan matè, tapi jurang ngêmisèhin mêrèka. Akhirnyè, mêrèka kudu ngêliwatin sungèi kêcit pêranti bisè kêmbali kê jalur utamè.


Patinye elu bakalan kudu belajar buat atur waktu kalo kerja di kantor. Mulai dari atur waktu buat masuk kantor dengan absensi, tenggat waktu kerjaan, sampe janjian bertemu atau rapat dengan klien atau rekan atau atas yang jangan sampe telat. Pastinye, ade hukuman buat semua ketelatan pas elu kerja di kantor. Kalo elu terus-menerus telat, elu bakalan bikin performa elu dapet nilai jelek oleh atasan dan bahkan seremnye bisa sampe ke pemotongan gaji. Terusnye, kalo elu lambat nyelesain kerjaan, pastinye elu bisa ngehambat kerjaan anggota laen pade divisinye elu soalnye die kudu nungguin elu. Jangan sampe juga elu telat pas mau ketemu klien. Soalnye entu bisa bikin mereka kesel dan ngaruhin relasinye sama perusahaan elu.


Legenda I Laurang Manusia Udang merupakan salah satu cerita rakyat Sulawesi Selatan yang cukup populer. Cerita ntu mengisahkannye I Laurang, yang konon lahir dengan kondisi seperti udang. Hal ntu berawal dari ibunye yang sangat ingin punya anak, meskipun anaknye mirip udang. Semasa kecilnye, ibunye suka sekali menceritakannye tentang raja yang memiliki tujuh orang puteri kepada I Laurang. Hal ntu membuat I Laurang berkeinginannye untuk menikah dengan salah seorang putri raja tersebut. Ia pun meminta orang tuanye untuk melamar salah seorang putri raja itu untuknye. Kedua orang tuanye dengan rasa malu dan resah mencoba melamar putri raja sesuai keinginan dari I Laurang. Namun, dari enam dari ketujuh putri raja menolak lamaran dari I Laurang karena bentuk fisiknye. Hanya si bungsu yang bersedia untuk dipersunting oleh I laurang. I Laurang pun sangat bahagia mendapat kabar ntu. Ia pun keluar dari cangkang kulit udang yang selama ini membungkus dirinye. Ternyata, I Laurang memiliki paras yang sangat tampan, dan gagah. Dia pun menikah dengan putri ke tujuh dari raja. Keenam putri yang menolaknye pun menyesal dan merasa iri kepada si bungsu. Saat I Laurang diutus untuk pergi berdagang, ia harus meninggalkan istrinye. Namun, I Laurang mengetahui niat jahat para saudara istrinye. Dia pun mewanti-wanti istrinye, dan memberikan sebuah telur dan pinang untuk selalu dibawa. Saat para saudaranye melakukan aksi jahatnye dengan membuatnye terlempar ke laut, si bungsu tetap bisa selamat karena kedua benda yang diberikan I Laurang. Singkat cerita I Laurang dan si Bungsu bertemu di lautan. Mereka pulang ke istana dengan selamat. Saat Raja mengetahui kejahatan keenam putrinye, die pun mengangkat si bungsu sebagai penggantinye. Sementara keenam putri lainnya menjadi pelayan istana. Banyak pesan moral yang terkandung dari cerita rakyat Sulawesi Selatan, I Laurang Manusia Udang. Salah satunye adalah tidak menghakimi orang lain berdasarkan penampilan fisiknya.


Film si doel anak sekolah merupakan salah satunye film legendaris yang udeh ada dari tahun sekitar 90an. Ntu pelem awalnye bukan di film layar lebar melainkan film yang diputer ditipi atau biasanye sekarang disebutnye sinetron, baru kemaren ntu film muncul lagi ceritanye lanjutan dari sinetronnye dibikinnye film layar lebar, aye kira bakal kocak dan seru taunye pas aye nonton ke bioskop filmnye malah bikin aye mewek sampe seru nangisnye karena terharu aje gatau kenape, ntu pelem emang cuma ceritain kehidupan sehari-hari tapi penuh pelajaran yang bisa diambil dari nti pelem. Film menceritakannye tentang kehidupannye sehari-hari yang bener bener sederhana ceritanye, lucu karena komedi juga jadi bener bener kocak bikin kite terhibur nontonnye. Walaupun ntu banyak pelajarannye yang bisa kite ambil dari nonton ntu pelem.


Sambil makan, saya ama abang ngeliatan kelapa yang ada di kulkas, ternyata batok bagian atasnya udah dibelek, tinggal dibuka dikit buat disantap. Selaen kelapa yang di kulkas, ternyata ada juga kelapa yang masih bulet belom dikupas atau dibersiin sama sekali. Saya minta atu juga kelapa yang kagak dingin, jadi abang tukangnya ngupasin yang masih di luar kulkas. Awalnya, dia milih-milih kelapa yang banyak aer ama daging kelapanya. Caranya, dia gentrok-gentrokin kelapanya pake golok. Kalo udah nemu yang pas, dia kupas kelapanya pake golok tadi. Dia kikis-kikis bagian atas sampe belobang, terus dia tusuk. Kalo udah belobang gede, dia keluarin aernya. Kalo aernya udah abis dituang ke teko, dia belah kelapanya jadi dua. Abis itu, dia kerok-kerok daging kelapanya. Nah, aer dan daging kelapa yang tadi di teko, dia tuang ke dalem gelas. Udah bisa dibawa ato dinikmatin tamu, dah.


Gunung tangkuban perahu ntu salah atu gunung nyang letaknye di Provinsi Jawa Barat, Indonesia. Lokasinye 20 km ke arah utara Kota Bandung, Khasnye tempat eni rimbun poon pinus ame leganye kebun teh di sekitarnye. Gunung Tangkuban Perahu punye tinggi setinggi 2.084 meter. Suhu rata-rata hariannye adalah 17 derajat Celcius pade siang hari ame 2 derajat Celcius pade malem harinye. Tempat wisata eni nyajiin liliatan alam nyang bagus bangat terus indahnye kaga maen-maen. Selaen nyaksiin keindahan alam, kite juge bisa foto-foto bareng temen-temen, keluarge atawa orang nyang lagi kite demenin lainnye buat ngisi feed Instagram kite. kite juge bise bermalem di sekitaran tempat wisate Tangkuban perahu lantaran bejibunan bangat hotel buat tempat kite molor bareng temen atawa cume buat rebahan doang.


Elu pastinye tau dong restoran cepat saji yang beken bener? Hooh, maksudnye aye entu McDonald’s alias McD. Waktu entu aye kuliah semester 2, tahun 2019-an pas hari Sabtu paginye. Nah, aye sama sobat-sobatnye aye entu ada tugas turu-turu, tugas kelompok gitu, yang dikerjainnye kudu rame-rame. Nah karena bingung kudu di mane, akhirnye kite ke salah satu Mcd di Jakarte, deket rumah aye. Nah tempatnye entu luas bener, ada dua lantai, terusnye ade beberape meja panjang juga. Akhirnye aye dan sobat-sobatnye aye pun nugas di entu restoran sambil ngegares badogan McD yang enak-enak entu dan harganye pun pas di kantong. Kite nugas dari pagi dan saking nyamannye, tiba-tiba udeh siang mau sore aje. Akhirnye, kite pun selesai ngerjain tugas dengan perut kenyang di tempat yang nyaman bener. Mantep deh McD, kagak cuma badogannye aje yang enak, tapi tempat, fasilitas, dan servisnye nyaman bener!


Tugas aye nyang selanjutnye tinggal buat hari H, nyiapin resep ikan gurame ama udang yang udah dibeli supaya olahannye enak. Resep nyang aye pilih ntu akhirnya ikan bakar ama sambel kecap, resep nyang aye pilih sengaja kaga dibuat pedes pan kalo ngumpul-ngumpul gitu kan ramean tuh dari nyang tua ampe bocah juga pada ngumpul. Cara bikinnye juga kaga pake repot, pertama-tama nyang harus kite lakuin ntu bersihin ikannye trus lumurin deh ama jeruk nipis ato ga limo supaya ikan guramenya kaga bau lumpur. Kedua, belah dua ikan trus olesin ama bumbu nyang dibuat dari bahan kunyit, garem, ketumbar, nah diemin deh tuh lamanye 30 menit. Terakhir panggang ikan trus olesin mentega ama kecap dah, nah pas udah mateng bisa dimakan ama sambel kecap ato ga sambel terasi.


Elu tau lagu daeah? Katenye, Lagu daerah di Indonesia ya entu lagu dari daerah atau wilayah budaya tertentu, biasanye dinyanyiin dalam lirik berbahasa entu daerah, yang lagu rakyat ataupun lagi-lagu ciptaan baru. Indonesia entu sangat kayak lagu daerah. Bisa dikate, hampir tiap daerah punya lagunye masing-masing sebagai gambaran kehidupan orang setempat secara umum. Selanjutnye, katenye entu lagu daerah sering dikate sebagai lagu kedaerahan entu lagu yang asalnye dari suatu daerah tertentu yang jadi populer dinyanyiin oleh rakyat entu daerah ataupun daerah laennye. Umumnye sih, pencipta lagu daerah entu katenye kagak diketahuin, alias noname. Nah entu die sekilas tentang lagu daerah.


Sebenernya banyak sumber daya manusia, cuma mungkin aje mereka ngerasa lebih berkembang di liar negeri. Tapi emang aye ngerasain sendiri, banyak pengetahuan penting tapi blom diperhatiin banget ama pemerintah. Malah nyang lebih peduli tuh orang-orang luar, tapi kan kalo gitu caranye kite kaga dapet ape-ape. Orang-orang nyang dibiyain tuh pasti suruh ngasih keuntungannye ke luar negeri. Nah kite balik lagi kaga dapet ape-ape. Soalnye menurut sejarah banyak juga tuh peninggalan budaya kite nyang di bawa ke luar negeri, karna di sini masih kurang perhatiannye. Mangkanye mulai diperhatiin lagi dah, padahal Indonesia punya kesempatan nyang bagus, sarana prasananye emang ada pasti cuma belom banyak aje nyang tau.


Pada musik tanjidor tuh ade beberapa alat musik juga nyang ngiringin. Alat musik nyang dimaenin ada alat musik yang di tabuh ama nyang ditiup. Kalo buat alat musik ape aja nyang ditiup tuh ade klarinet, piston, trombon ama terompet. Kalo buat alat musik nyang ditabuh ntu ada drum, perkusi, ama tambur. Nah, dari gabungan alat musik itu tuh suara tanjidor jadi enak didenger. Tanjidor tuh biasa dipake buat ngiringin lagu-lagu nyang asalnye dari Betawi. Ade lagu Jali-jali, Sirih Kuning, Kicir-Kicir, Surilang, dan masih ade beberapa lagu nyang laennye. Sekarang tanjidor udeh menyenar trus punya group-group nyang tersebar di kalangan orang Betawi.


Lompat tali atau yang sering dikate skipping entu olahraga rumahan yang murah buat ningkatin kesejatan jantung dan paru, serta latih kekuatan otot kaki. Alat buat skipping cuma seutas tali lumayan panjang dan ade pegangan di tiao ujungnye. Skipping katenye bagus buat jadi alternatif olahraga kardio untuk membakar lemak kalo elu kagak demen berlari. Awalnye, elu bisa lompat terus-terusan selama 30 detik atau sebanyam 50 kali lompatan. Terus elu ulang lagi sampe 3-4 set, selanjutnye elu istirahat selama 30-90 detik di antara kedua set. Nah terusnye, tingkatkan durasi lompat tali elu perlahan-pelahan jadi 60 detik hingga 90 detik. Sebaeknye elu latihan skipping 3 – 4 kali dalam seminggu secara kagak berurutan. Misalnya, kemaren elu skipping, hari ini kagak.


Banyak masakan Indonèsia nyang ngêgunèin bumbu rêmpah. Olèh karna ntu, kêgiatan ngalusin bumbu rêmpah adalah hal nyang biasè dilakuin di dapur. Buat ngalusin bumbu rêmpah, êlu tim ulêk atau tim blèndêr nih? Ngulêk bumbu rêmpah sêcarè manual ntu ngasih têkênan nyang kagak gêdè sêhinggè aromè rêmpahnyè kagak bakal rusak. Bèda kalo ngalusinnyè makè blèndêr, apèlagi kêcêpêtan tinggi. Hal ntu bikin rêmpah ancur sêhinggè banyak karaktêr rasè rêmpah nyang ilang atau bêrobah. Sêlaèn ntu, proses ngulêk nyang lêbih lamè dibanding ngê-blèndêr ngêjè minyak alami dari rêmpah ntu kêluar sêhinggè aromè amè rasènyè jugè lêbih sêdêp. Sêbagè contoh, bikin sambêl dêngan carè diulêk amè diblèndêr bakal ngasilin rasè amè aromè nyang bêrbèda.


Dikisahkannye ada seorang penjual selimut dengan kualitas ysng terbaik. Selimut tersebut ntu bervariasi harganye, dan ketebalannye yang diberikan. Suatu hari ada seorang kakek tua renta dengan kondisi baju lusuh. Jika dilihat secara menyeluruh, kakek tua tersebut ntu ternyata adalah orang tidak berpunya. Pemilik toko melayani kakek tua tersebut dengan sopan, perhatian layaknye pengunjung lainnya. Kakek tua ntu mengutarakan maksud kedatangannye ke toko tersebut untuk membeli selimut. Pemilik toko ntu memberikannye sebuah selimut kualitas terbaik. Suatu hari datanglah pengujung ingin membeli selimut yang sama kualitasnye dengan kakek tua. Pengunjung tersebut gedek ketika mengetahui harga dari selimut tersebut. Ia membandingkannye ntu harga yang diberikan kakek tua kemarin terhadap dirinye saat ini memiliki perbedaan yang cukup signifikan, die menganggapnye kagak adil. Dengan penuh kesabaran ntu pemilik toko memberikan penjelasannye. “Memang benar harga yang saya berikan kepada Anda berbeda dengan kakek tua kemarin. Namun kali ini saya berdagang dengan manusia, sedangkan  kemarin saya berdagang dengan Allah,” . Hal ntu bikin hatinye si pembeli jadinye tersentuh. Hal ntu mengajarkan kite bahwa memberi harus atau membantu kepada siape aje yang butuh, dan jangan sampe menghinanye.


Buat pêncintè bulutangkis, rasènyè adè nyang kurang kalo bêlon pêrnèh ngêrasèin sènsasi nonton langsung pêrtandingan bulutangkis di Istora Sênayan. Wayah Indonèsia Masters Januari 2018 lalu, adè jugè têmên nyang mao Dini ajakin nonton barêng. Karna awang bêli tikèt langsung, mêrèka bêlinyè liwat daring. Akhirnyè, mêrèka bisè liat pêrtandingan secarè langsung! Pêrtandingan nyang mêrèka tonton di antarènyè adè Tontowi Ahmad-Liliyana Natsir amè Ricky Karanda-Debby Susanto. Têrus adè jugè Zheng Siwei-Huang Yaqiong, Yuta Watanabe-Arisa Higashino, amè laèn-laèn. Rêsêp yak, apèlagi tadi pas sêbêlon masup, mêrèka dikasih balon têpok gratis. Jadi, mêrèka amè sêmuè pênonton bisè langsung nyorakin pêmaèn Indonèsia nyang tanding dêngan gêgêrawakan khas, "Indonèsia!" Dung dung dung dung! Dini amè têmênnyè sênêng bangêt bisè milu ngêrasèin gêmuruhnyè Istora Sênayan ari ntu.


Pitung adalah anak dari sepasang suami, dan istri Bang Piun dan Mpok Pinah. Die sering dipanggil dengan sebutan Bang Pitung. Die ntu suka ngebela dan bantu rakyat betawi, die juga adalah pendekar yang jago bener silat atau bela diri, die juga orang yang baik hati, patuh kepada agama, dan selalu menolong sesama. Bang Pitung pun memiliki kesaktiannye yang luar biasa. Die kagak mempan ditembus senjata. Tetangga-tetangga Bang Pitung hidup serba kekurangan, die pun merasa iba. Ape lagi orang-orang yang kaya justru semakin kaya, tanpa memedulikannye rakyat yang miskin. Akhirnye si Pitung punye ide buat ngerampok harta kekayaannye orang-orang kaya lalu dibagiin ke tetangganye yang miskin.


Darel entu tertarik bener sama yang namanye kemajuan teknologi, terutama ponsel pinter. Make dari entu, die sering bener baca berita tentang teknologi. Nah suatu pagi, pas die baca berita, die nemu suatu berita tentang teknologi yang menarik. Katenye, pade taon 2022, ade suatu perusahaan teknologi yang berasal dari London, bikin suatu inovasi baru pade ponsel cerdas dengan name Nothing Phone 1. Katenye beda dari ponsel cerdas pade umumnye, entu Nothing Phone ade wujudunye transparan yang ngeliatin bagian dalem mesin dan pake bingkai bahan aluminium daur ulang. Entu die sekilas berita tentang teknologi yang dibaca Darel. Menarik bener ye desainnye unik.


Tercatat sampai saat ini, sudah ada tiga cabang olahraga yang sudah saya tonton secara langsung. Yaitu sepakbola, basket, dan futsal. Pertama Sepakbola. Pertama kali saya menonton bola sekitaran 2005 atau 2006 (entahlah, saya lupa) ketika berusia 7 tahunan. Waktu itu adalah ajang Piala Gubernur Kalsel, saya ngotot meminta ayah saya untuk menonton langsung di stadion. Kebetulan informasi kompetisi itu saya ketahui dari koran yang saya baca. Ayah saya pun meng-iya-kan permintaan saya. Ketika saya memasuki stadion, tepatnya Stadion 17 Mei di Banjarmasin, saya merasa terkagum-kagum, walaupun saat itu masih terbilang sepi. Selama bertahun-tahun, saya sering menonton pertandingan sepakbola di stadion. Apalagi klub kebanggaan saya, Barito Putera, sedang merangkak naik ke kasta tertinggi sepakbola nasional. Saya ingat ketika Barito berhasil menjuarai Divisi II pada tahun 2008, saya pun gembira. Ketika berada di Divisi Utama, saya pun sering langsung menonton sepulang sekolah. Kebetulan sekali SMP saya waktu itu berdekatan dengan Stadion 17 Mei. Bahkan ketika Barito harus pindah kandang ke Stadion Demang Lehman di Martapura (berjarak 1 jam perjalanan dari Banjarmasin) pada masa ISL, saya pun masih sering menonton dengan ditemani kakak sepupu saya.


Hari Sabtu atau Minggu sekitaran jam 6 lewat, pas langit udeh lumayan terang, aye keluar rumah buat olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi pas aye lagi nyantai dan nikmatin olahraga bersepeda sambil dengerin lagu, tiba-tiba aje ade kejadian kagak terduga, ya entu pas belok ke jalan raya, permukaan di tepi jalannye kagak rata. Banyak batu-batu krikil dan lobang di entu permukaaan. Karena entu, sepeda aye pun oleng dan akhirnye aye jatoh. Kagak cuma entu, di belakang atau di depannye aye ade mobil gede bensin yang lewat. Elu makanye kalo maen sepeda jangan sampe ke jalan raya ye buat nghindarin kejadian kagak terduga!


Sebelum sekolah di MTSN 4 aye tuh kaga tau nyang namanya ilmu fiqih, ilmu tajwid, pokoknya ilmu-ilmu tentang belajar agama. Pelajaran-pelajaran itu tuh masih terniang ampe saat ini, aye terima kasih dah ama guru-guru agama nyang udeh ngajarin ilmu agama dengan bae. Sebenernya bisa aja kite belajar sendiri, tapi karna kite liat akhlak dari guru-guru itu bae, kite jadi lebih bisa mengamalkan karna selama ini mereka udah ngasih contoh bae gitu ke kita. Kaga tau sugesti apa kagak, cuma guru-guru nyang ngajar agama tuh suaranya lemah lembut gitu, kaga pernah marah kecuali perbuatan kite udah keterlaluan. Mangkanye sampe saat ini tuh aye respect ama guru-guru aye nyang udah ngajarin ilmu agama.


Semua organisasi kaga ngelarang tuh buat nyelenggarain Peringatan Maulid Nabi Muhammad. Kegiatan nyang dilarang tuh kalo ada perbuatan bid'ah trus ade unsur siriknye juga trus mujanye juga terlalu berlebihan. Kalo kite mau baca-bacan juga kaga boleh sembarangan tuh, cari bacaan nyang sumbernya tuh jelas. Penyelenggaraan Maulid kalo emang mau diselenggarain juga kudu ada manfaatnye, peringatan itu tuh harus ada kepentingan dakwahnye. Selaen itu juga, dengan diselenggarakannye acara ini bikin kite bia lebih ningkatin iman, terus meneladani tuh sifat,perilaku, kepemimpinan, ama perjuangan nabi Muhammad saw. Jadi mesti diperhatiin lagi kalo mau ngikut sesuatu kudu jelas asal muasalnye, cari peringatan acara nyang sesuai tuh ama syariat kite.


Upacara Adat Keduk Beji ya ntu upacara adat yang dilakukannye dengan tujuan untuk membersihkannye ntu sendang (danau) di daerah Tawun, Kecamatan Kasreman, Kabupaten Ngawi. Keduk Beji berasalnye dari dua kata, ya ntu Keduk, dan Beji. Keduk yang artinya ya ntu membersihkan, sedangkan Beji adalah nama dari tempat yang dibersihkan. Sendhang Beji dipercaya oleh masyarakat daerah Tawun sebagai tempat yang sakral.  Sumber air Sendhang Beji ntu digunakan untuk mengairi lahan pertanian serta menjadi penyuplai air pemandian di tempat wisata Tawun. Di samping Sendhang Beji, terdapat sebuah makam leluhur dari desa Tawun.
Menurut kepercayaannye masyarakat setempat, Sendhang Beji menyimpan berbagai kekuatan yang mistis, sehingga tempat ntu harus dijaga dan dikeramatkan. Maka dari ntu, masyarakat melakukan upacara penghormatan supaya tidak terjadi hal-hal yang tak diinginkan seperti bencana dan marabahaya.


Olahragè makè bantuan alat-alat bisè ngêliputin latian barbêl, dumbêl, atau laènnyah. Olahragè jênis êni sêdikit lebih sulit karna kudu ngêgunèin tèknik nyang têpat sêhinggè kalo bêlon tuman, êlu pêrlu dibantu amè instruktur nyang bêpêngalaman. Têrkait manpaatnyè, olahragè makè alat lêbih èpèktip dalêm ngêbêntuk massa otot. Têrus, bagi êlu yang udèh lamè bêkêcimpung dalêm duniè olahragè, pasti kagak asing amè istilèh bodyweight exercise. Êni adalah sêrangkèian olahragè nyang ora makè alat acan. Pada bodyweight exercise, alat yang digunèin tibang bêban awak sêmatè. Kagak hèran, olahragè jênis êni lêbih praktis ama lêbih gampang disêsuèin dêngan tingkat kêahlian atau kêbugêran orang nyang ngêlakuinnyè. Sêbênêrnyê, kêdua jênis olahragè tadi samè-samè punya pungsi pêranti ningkatin pungsi otot. Tapi, kalo ditanyè olahragè manè nyang lêbih èpèktip, mangkè jawabannyè nyêsuèin tujuan utamè êlu dalêm bêolahragè.


Untuk berpergian melintas pulau atau kudu mesti nyebrangin pulau, misalnye dari Jakarta mau ke daerah Sumatra kaya Lampung, kite kudu nyebrang pulau pake kapal Feri, nah ntu nanti kendaraan kite juga ikutan masuk ke ntu kapal laut. Kapal Feri ga hanya menampung manusia aje tapi kendaraan barang barang juga ditampung. Kapalnye gede jadi muat banyak dah, bangku bangkunye ditata kaya di ruang tunggu, di pojok pojoknye ada jendela jadi kita bisa ngeliatin lautan lepas dari dalem, buat yang mabok laut mendingan ganyemin permen pedes atau gares antimo terus molor dah biar kaga mual. Di dalem kapal Feri juga ada kantin, jadinye kalo kite laper kaga pake bingung, beli ganyeman di kantinnye aje buat kite ngegares.


Memang pelajaran di sekolah penting, tapi pada akhirnya hal tersebut tidak terpakai jika kita tidak punya ranah untuk mengaplikasikannya. Pintar matematika? Tanpa ekskul kir, platform untuk memenangkan olimpiade matematika lebih sedikit. Selain itu, di ekskul kita diajarkan berinteraksi dan berorganisasi. Hal ini sering diremehkan loh, di Indonesia. Pada akhirnya, apapun karirmu, mulai dari Youtuber sampai CEO, kamu bakal terus berurusan dengan orang lain. Disinilah kemampuan bekerja sama, memikat orang, dan mengungkapkan ide yang kamu pelajari di ekskul akan terpakai, terbantu oleh yang kamu pelajari di kelas. Ditambah lagi, sebagai manusia, kamu akan terus terlibat dalam suatu sistem. Baik itu sistem dalam masyarakat sekitar, sistem dalam tempat kerja, ataupun sistem dalam keluarga dan kerabat. Semua bagian dari sistem harus mengerjakan perannya masing masing. Contohnya, kamu adalah penduduk. Pak Doni itu lurah. Kamu harus mengerjakan peranmu sebagai penduduk yang baik. Pak Doni harus menjadi lurah yang baik pula. Ekskul adalah bentuk sederhana dari sistem tersebut.


Daon bawang mêrupakan jênis sayuran nyang cukup sêring dijadiin pênyêdêp rasè amè aromè masakan. Buat ngêhèmat pêngêluaran, êlu bisè nanêm daon bawang di rumèh dêngan carè stèk. Carè êni adalah carè nyang paling gampang. Êlu bisè ngêmanpaatin daon bawang nyang bêlon dipakè buat masakan di rumèh. Ambil batang daon bawang nyang masing adè akarnyè. Sêlanjutnyè, têtêk atau sisèin batang di atas akar sêkitar 5—10 cm. Taro ujung akar daon bawang kê dalêm gêlas atau botol plastik bêkas nyang lêbih pèndèk dari batang daon bawang. Abis ntu, tuang aèr ampè akarnyè kêrêndêm. Jangan lupè ganti aèrnyè kalo udèh kêliatan butêk. Pastiin akarnyè masing kêrêndêm, yè. Sêtêlah bêbêrapè ari, pêrtumbuhan akar bisè kêliatan dah.


Keluarga Pak Budi weekend eni ade rencane jalan-jalan bareng keluarganye, mereka jalan-jalan soalnye Pak Budi pas kebagian libur kerja ame mau ngasi hadiah ke anaknye nyang baru lulus sarjane di Universitas di Bandung, mereka bakal jalan ke Muare Karang Jakarte Utare, di sono ade pasar ikan modern terus ade tempat masak ikan nyang ude kite beli juge, jadi abis kite beli ikan nyang kite pilih terus bise langsung kite masak sesuai kepengenan kite, tempatnye rame bener kalo ude weekend, soalnye eni tempat jadi salah satu tempat destinasi wisata di Jakarta Utare, eni tuh mirip Jimbaran nyang ade di Bali, kalo soal harga emang rada mahal soalnye ini kan tempat wisata terus ikan nyang kite beli masih seger banget soalnye tu ikannye baru ditangkep dari laut malemnye. Jadi ikannye masih baru bukan stok basian.


Kalo emang kite sama-sama mao tim kite menang kite harus supportif karna nanti pemaen kite nanti di bales di resein ama tim lawan. Dari situ awalnye konflik dimulai tuh, bisa-bisa jadi masalah besar. Mangkanye dalem berkata kite juga mesti ati-ati. Dijaga sopan santunye. Udah gitu, kalo jadi supporter jangan ninggalin sampah dah ya, jaga kebersihan kalo bisa mah. Padahal kan masuk ke stadion tuh susah trus juga pemanganannye ketat, tapi heran ada aje barang nyang lolos bisa di bawa masuk ama supporter. Mangkanye, aye juga kaga abis fikir dah knapa bisa-bisanye gitu bawa bawaan nyang dilarang, buat apaan juga yaa.


Ampe sekarang aye kaga pernah nyesel ama pilihan aye, walaupun dulukaga disetujuin orang tua tapi tetep aye jalanin karna hoby. Akhirnye gara-gara itu juga aye bisa dapet hikmahnye, karna gara-gara ikut futsal jadi banyak nambah temen baru. Soalnye kan kite suka sparing ama anak-anak sekola laen. Bukan cuma itu, lumanya juga kalo menang lomba tuh hadiahnye bisq dapet duit, pan pas masih mahasiswa kan girang banget tuh bisa dapet duit. Pokoknya banyak pengalaman baru dah nyang aye dapet, mangkanye jangan ragu kalo emang kite ikutin kegiatan nyang pisitip. Selaen itu juga harus konsisten dengan kegiatan nyang dipilih, soalnye kalo ngelakuin setengah-setengah juga percuma aja kaga ada hasilnya.


Seruan sholat itu kembali terdengar setelah lebih dari tiga bulan mengirimkan pesan 'sholat di rumah' melalui adzan. Salim mengungkapkan, jantungnya terasa berdebar kencang saat ia memeriksa barang-barang yang harus dibawa untuk sholat sekarang. Ia menyiapkan masker wajah, sarung tangan, dan membawa sajadah sendiri ke masjid. Naluri pertama Salim ialah berjabat tangan dengan pria yang biasa ia temui setidaknya lima kali sehari saat memimpin sholat itu. Namun, mereka kemudian berbincang dari jarak yang aman selama satu menit. Salim mengatakan, perlu beberapa saat untuk meresapi pengalaman dari sholat berjamaah dengan cara berjarak ini. Salim menambahkan, tidak ada jabat tangan atau jamaah yang berhenti di luar masjid untuk mengobrol.


Permasalahan merupakan hal nyang wajar timbul dalam sebuah hubungan. Bahkan, jika êlu mampu melewatinya, permasalahan justru bakal menjadi perekat hubungan asmara êlu dêngan pasangan. Sebelum emosi terlalu membesar, coba buat luangkan waktu amè mendefinisikan dêngan jelas hal apa dari pasangan êlu nyang paling mengganggu. Sêudèh mengetahui sumber permasalahan, carilah waktu nyang tepat buat membicarakannya. Wayah udèh menemukan waktu nyang tepat buat berbicara, mulailah dêngan membicarakan permasalahan dari sudut pandang êlu amè solusinya. Upayakan buat tetap berbicara secara tenang supaya kagak adè nyang ngêrasè tersudutkan. Sêudèh menjelaskan semuanya, jangan lupa buat bergantian mendengarkan pasangan êlu berbicara dari sudut pandang mereka. Wayah êlu berdua udèh menyepakati masalah nyang timbul, kini saatnya buat menyusun rencana penyelesaian nyang perlu dilakukan. Berikutnya, lakukanlah evaluasi secara berkala. Terakhir, cobalah buat saling menyampaikan komentar positif. Langkah êni bisè dimulai dêngan mengucapkan terima kasih atas usaha nyang udèh êlu berdua lakukan buat menyelesaikan permasalahan nyang sedang dihadapi.


Ager adalah makanan dari bahan dasarnye rumput laut. Tekstur kenyil dan manisnye membuat semue kalangan demen buat dicemilin. Sederetan penjual ager-ager nyang siep santep bahkan hargenye mayan murah. Namun, lebih baek lage kite ngebuat dewek di rumeh. Karne kite bise buat puas buat nambah porsi nyang cukup gede. Caranye, beli aje agar bubuk trus masukin ke aer panas nyang udeh dicampur gule. Trus aduk aje sampe muncul gelembung dan udeh ngeluarin wangi nyang arum. Jangan lupe siepin juge cetakan agernye. Oiya, cetakan buat nuang agar bise dibeli di pasar. Untungnye kalo kite buat dewek, bise dikreasiin buat sang buah hati. Seabis ntu, tinggal tuang dan tunggu ampe keras.


Umat Islam di Indonesia menjadikan Idulfitri sebagai hari raya utama, momen untuk berkumpul kembali bersama keluarga, apalagi keluarga yang lantaran suatu alasan, misalnya pekerjaan atau pernikahan, harus berpisah. Sejak dua pekan sebelum Idulfitri, umat Islam di Indonesia mulai sibuk memikirkan perayaan hari raya ini, yang paling utama adalah mudik atau pulang kampung sehingga pemerintah pun memfasilitasi dengan memperbaiki jalan-jalan yang dilalui. Idulfitri di Indonesia diperingati sebagai hari libur nasional, yang diperingati oleh sebagian besar masyarakat Indonesia yang memang mayoritas muslim. Biasanya, penetapan Idulfitri ditentukan oleh pemerintah. Namun, beberapa ormas Islam menetapkannya berbeda. Idulfitri di Indonesia disebut dengan Lebaran, di mana sebagian besar masyarakat pulang kampung (mudik) untuk merayakannya bersama keluarga.


Akir-akir ini banyak orang yang ketarik buat ngikut yoga, salah satu olahraga yang dikerjainnya nyantai. Sebelom kita nyoba-nyoba, kita liat dulu apaan aja faedahnya. Pertama, yoga ini bisa ngurangin stres. Kalo kita ngelakuin yoga, hormon-hormon yang bikin stres itu kesingkir. Yoga ini dirasain banget efeknya ama orang yang keserang susah tidur, gangguan cemas, ampe skizofrenia. Barusan faedah yoga yang berubungan ke pikiran ama ati, kali ini yoga yang ngefek ke badan. Kalo kita rutinin olahraga ini badan kita makin bugar, makin kuat, makin lentur, ama posturnya jadi cakep. Selaen itu, olahraga yoga ini bagus buat yang punya resiko kena sakiit jantung atawa penyakit-penyakit parah laennya, kayak asma. Orang yang punya gejala asma, bisa ngikutin yoga yang gerakannya berubungan ama pernapasan. Nah, olahraga yoga ini paling dicari faedahnya. Orang-orang yang pengen nyoba yoga ini biasanya pengen ngilangin pegel di pundak. Kalo rutin ngikutin yoga ini pegel pundak bakal ilang, bahkan yang udah parah sakit pundaknya.


Siapèkah orang nyang bêrtakwa ntu? Takwa adalah sêbuah sikap diri nyang ngêwujud ngêjadi pêrilaku, nyang olèh karnanyè ngêbutuhin pondasi nyang kokoh amè pêmbuktian amal. Sêsêorang disebut sebagè orang nyang bêtakwa karna dirinyè punyè sikap positip têradêp syarèat Allah nyang diunjukin dêngan iman amè amal solèhnyè. Sikap positip ntu bakal lahir sêtêlèh ngêliwatin prosès pêmahaman, pênghayatan, amè pêngamalan têradêp syarèat Allah. Mangkin sêmpurnè prosès ntu, mangkè mangkin mungkin dirinyè bakal ngêdapêtin prèdikat kêtakwaan ntu. Dalêm surat Al-Baqarah ayat 3–4, orang bêrtakwa ntu punyè limè karaktêr, yakni bêriman padè nyang goib, ngêdiriin sêmbahyang, nginpakin sêbagian rêjêki nyang dikasih Allah, bêriman kêpadè kitab-kitab Allah, amè bêrkêyakinan têradêp kêidupan akhèrat.


Kelas nyang aye ikutin tuh private, jadi banyak dah keuntungan nyang aye dapetin. Aye bisa bebas nentuin pilihan menu, jadi kalo ada ide dari rumah ya boleh banget tuh guruanye ngajarin cara bikin kue nyang aye mau. Nah, kalo tuh guru kaga bisa ngajarin menu nyang kite mau, nah dicariin dah tuh chef laen nyang profesional nyang bisa bikin kue ntu. Nentuin hari ama jam belajar tuh kite sendiri, jadi bener-bener buat ngisi waktu luang kite. Kalo kite mau ciptain resep juga bisa, nanti pihak joyful bikinin tuh resep nyang kite mau. Pulang-pulang dari sini udah kepikiran berbisnis dah, tapi jangan gegabah dulu mesti mateng nih kursus bikin kue aye supaya babeh bangga dah.


Hal ini tak seperti Jum'at sebelum-sebelumnya, meskipun di hari libur kegiatan sholat jum'at di masjid selalu penuh oleh warga sekitar yang hendak melaksanakan ibadah sholat Jum'at. Bak gayung bersambut untuk menggenapi social distancing, Pemerintah pusat maupun daerah turut menghimbau kepada masyarakat untuk mengganti sholat Jum'at dengan sholat Dhuhur di rumah masing-masing. Hal ini lumrah, lantaran kesadaran masyarakat akan himbauan dan kesehatan masing-masing. Debu di karpet juga lebih cepat menempel dan susah dibersihkannya. Jamaah yang hendak sholat di masjid kebanyakan membawa sajadah sendiri sebagai pengganti karpet. Sebagian kecil ada yang sholat menggunakan masker untuk safety lebih. Tetapi kebiasaan itu tidak dilakukan orang para jamaah, mengingat mereka khawatir dengan keadaan seperti saat ini, meskipun arti bersalaman sangat penting dalam agama islam (muhrim). Bersalaman merupakan hadis (tingkah laku atau ucapan) nabi Muhammad yang sangat ditekankan bagi sesama muslim.


Orok bêrusiè ênêm bulan atau wayah mêrèka mulè ngonsumsi MPASI, udèh bolèh madang ikan tuna. Tèksturnyè nyang alus amè tulangnyè nyang sêdikit ngêjènyè aman dikonsumsi orok amè bocah-bocah. Ikan nyang dagingnyè bêwarnè mèrah jambu ampè mèrah tuè êni punyè kandungan nutrisi nyang dibutuhin awak, kayak protèin, asêm lêmak omèga-3, amè bêrbagè pitamin dan minêral laènnyè. Sêmuè kandungan ntu bêrmanpaat buat pêrtumbuhan dan pêrkêmbangan orok amè bocah-bocah, misalnyè ngêdukung pêrkêmbangan otak, ngêningkatin mètabolismê awak, nyêgah anèmia amè obèsitas, nyèhatin matè amè jantung, dan ngêdukung pêrtumbuhan tulang amè gigi. Buat para orang tuè, jangan ragu buat ngasih ikan tuna kê orok amè bocah-bocah, yè.


Elu bingung mau beli mesin cuci ape? Nah mesin cuci top loading satu tabung katenye ade suatu kelebihan. Kelebihan mesin cuci top loading satu tabung entu pastinye praktis bener buat dipake dan permudah aktivitas nyucinye elu. Entu mesin cuci udeh ade fitur otomatis, jadinye entu mesin cuci gampang dan praktis bener buat dipake. Entu mesin bakalan lakuin kerjaan nyuci secara otomatis, mulai dari ngisi aer, nyuci, bilas dan bahkan ngeringin. Elu cuma kudu masukin pakean dan setel pengaturan, abis entu elu bisa tinggal sambil ngelakuin aktivitas laennye selama nunggu samle ade bunyi alarm yang jadi tanda cucian elu siap dijemur.


Warung Urban tuh udeh jadi andelan buat dijadiin tempat tongkrongan anak Tebet. Aye demen banget dah ngedekem di eni tempat soalnye di sini punye banyak banget menu gegaresan nyang siap nemenin kalo lagi pada bengong pengen ngabisisin waktu bareng sohib atawa demenan. Salah satunye sepiring telor gulung nan renyah ame lembut ini. Beda telor gulung di Warung Urban ama di tempat laen ntu, di atas telor gulungnye dikasih keju mozarella nyang super molor plus disajiinye bareng ama mayones buat cocolannye. Kalo nyang di abang-abang pan cuma dibuyarin di wajan abis ntu digulung-gulung ampe jadi gede, tapi minyaknye udeh item banget kayak oli bekas, kagak sehat banget. Nah kalo di sini biar kata seporsinye dibanderol seharge 22 rebu, tapi dijamin dah sehat ame terjamin kebersihannye. Pokoknye eni makanan cocok banget dah ah jadi temen ngemil. Yuk bareng-bareng kita malem minggu besok pade ke mari, nongkrong bareng ampe subuh kalo bisa mah.


Wayah ngêdaki gunung, manajêmèn pêrjalanan nyang buruk sêring ngakibatin sêsêorang kêsasar dalêm pêrjalanan atau bahkan kêabisan pêrbêkêlan, mêski pêrjalanan bêlon sêlêsè. Bagi pênjêlajah propèsional, pêngêtauan têntang bêrtahan idup di têngèh kêtêrbatêsan puguh ngêjadi hal nyang mutlak dimilikin, ngingêt kêjadian buruk bisè têrjadi kapan ajè. Manusiè pêrlu ngêganyêm pêranti ngêjagè ènèrgi têtêp adè. Tapi, wayah pêrbêkêlan abis amè pêrjalanan bêlon sêlêsè, êlu pêrlu nyari ganyêman pêranti têtêp bêrtahan idup. Dalêm kêadèan êni, êlu pêrlu pêngêtauan lêbih têntang bêrbagè tumbuh-tumbuhan nyang aman pêranti dikonsumsi. Kalo êlu kêkurung dalêm utan ujan tropis sêpêrti karaktêr kêbanyakan gunung di Indonèsia, tumbuhan poh-pohan bisè ngêjadi pilihan ganyêman pêranti sêkadar mêrtahanin idup.


Wayah êlu ngêdêngêr katè potènsi dèsa, puguh langsung ngarah kê suatu dèsa nyang bakal dikêmbangin ngêjadi dèsa wisatè. Tapi, sêbênêrnyè kagak tibang ntu, mêlaènkan jugè sèktor-sèktor laèn kayak èkonomi, pêndidikan, sosial, lingkungan nyang jugè milu dikêmbangin. Dalêm ngêmbangin potènsi di suatu dèsa kagaklah gampang. Idèalnyè êlu ngutamèin pêrêncanèan nyang matêng amè têpat gunè sêrtè èpèktip amè èpisièn. Hal ntu jugè kagak lêpas dari pêran masarakat amè pêmêrèntah nyang saling bahu-ngêbahu dalêm ngêmbangin potènsi dèsa. Sêcarè umum tujuan dari adènyè pêngêmbangan potènsi dèsa adalah pêranti ngêdorong kêmandirian masarakat nyang adè di dèsa ntu liwat pêmbêrdayèan masarakat kayak halnyè ngadèin pêlatian, inopasi alat baru, sosialisasi têntang carè pêngolahan suatu produk, amè laènnyè. Puguhnyè hal ntu dêmi kêsêjahtêrèan masarakat di dèsa ntu.


Waktu entu aye liburan ke Bandung. Nah di Bandung entu, banyak bener hal yang bisa dijadiin oleh-oleh, contohnye Pisang Bolen Kartika Sari, Bolu Susu Lembang, Brownies Kukus Amanda, Tiramisu Kunafe, Keripik Maicih, dan laennye. Waktu entu pas aye kuliah semester 2 jalan-jalan ke Bandung bareng tante dan sodara-sodaranye aye. Kite kemping gitu. Kite berangkan hari Sabtu subuh. Pas sampe di sono, kite pasang tenda dan laennye. Pas malemnye kite bakar-bakar badogan. Terus pas besokan paginye kite pulang. Sebelom pulang, kite pun mampir ke toko oleh-oleh Bandung. Aye pun beli beberape Pisang Bolen Kartika Sari favoritnye enyak aye, Bolu Susu Lembang, dan laennye.


Elu tau makaroni telor kan ye? Nah, aye entu demen bener sama cemilan satu entu! Pas entu taon 2021, enyak aye ke pasar. Aye pun nitip makaroni kecil yang mentah dan bumbu baladonye. Nah sekitar hari Jum’at atau Sabtu-nye, aye mulai eksperimen bikin makaroni telor dengan bubuk baladonye. Karena aye bener-bener kagak tau kayak gimane cara masaknye, aye akhhirnye cari dulu di internet. Pas tau cara bikinnye, aye pun mulai bikin ngikutin langkah dari internet. Nah akhirnye setelah kurang lebih 45 menitan aye eksperimen di dapur buat bikin cemilan favoritnye aye, entu cemilan makaroni telor balado pun akhirnye jadi. Pas aye cicipin, ternyata masih belom berasa. Akhirnye aye pun tambahin sedikit bubuk baladonye lagi. Nah abis entu, makaroni telor balado buatan aye pun rasanye enak bener! Demi cemilan yang aye suka, aye yang sebenernye kagak demen masak, akhirnye rela nyoba-nyoba masak buat bikin si makaroni telor hehe!


Libur akhir tahun pelajaran kali ini sangat menyenangkan lantaran libur sekolah bersamaan dengan libur Hari Raya Idul Fitri. Ayah dan Ibu juga memperoleh cuti hari raya, sehingga kami dapat menghabiskan waktu bersama-sama lebih lama daripada libur tahun-tahun sebelumnya. Kami berencana untuk pergi ke rumah nenek di Brebes. Ayah telah memesan tiket kereta api tiga hari sebelum hari raya dan seminggu setelahnya. Hari keberangkatan kami pun tiba, kami sekeluarga langsung pergi ke stasiun dan menaiki kereta menuju Brebes. Setibanya di Stasiun Brebes, kakek sudah menyambut kami bersama sepupu kami yang bernama Althan. Senang sekali melihat kakek sehat dan tersenyum bahagia menyambut kami. Lalu kakek mengantar kami ke rumahnya. Sesampainya di rumah, nenek menyambut kami dengan senang. Nenek telah memasak banyak makanan kesukaan kami untuk berbuka puasa. Tante dan paman juga ada menyambut kami. Senang sekali dapat bertemu dengan sepupu-sepupuku yang lain.


Gegara adenye virus corona dari taon 2020, selama ntu masa karantina virus corona kaga bisa dah tuh ye kemane mane, dianjurkannye untuk tidak keluar rumah. Makanye kudu muter otak buat ngisi kegiatan sehari hari yang boleh dibilang beda dengan yang biasanye, kite harus ngisi waktu luang kite dengan hal yang manfaat, dan kite emang pastinye masih bisa mengisi waktu luang tersebut dengan mengikuti kursus, dan pelatihannye secara daring buat ngisi waktu kosong kite ntu. Dengan menggunakannye metode pembelajarannye yang dilakukan secara nirkabel terbukti efektif dalam memberikannye informasi pendidikan yang menarik untuk kite pelajarin. Gunakan berbagai situs daring yang menyediakannye pembelajarannye secara online. Selama ntu masa karantina aye belajar baca Al-Qur'an secara online, selain ntu aye juga dengerin kajian di youtube. Makanye kite kudu bisa dah manfaatin setiap momen pembelajarannye yang bisa kite ikutin untuk mempelajari hal yang baru.


Acara adat Babarit diambil dari kata Baritan yang berarti sedekah bumi. Upacara tradisi ntu dilakukannye oleh masyarakat Betawi, khususnye keturunan Kramat Aris yang mendiami wilayah tersebut. Kramat Aris adalah salah satu murid dari Sunan Gunung Djati atau Syarif Hidayatullah. Pada masa ntu. Upacara Adat Baritan dilaksanakannye dengan tujuan untuk menunjukkannye rasa syukur akan hasil bumi yang melimpah ruah. Upacara adat Baritan biasanye dilaksanakannye sekali dalam setahun, pada Hari Raya Agung, tepatnye tanggal 10 bulan Haji. Upacara ntu dilakukannye pada lokasi Keramat Ganceng dengan dipimpin oleh juru kunci Keramat Ganceng. Adapun empat tahap yang dilakukannye dalam pelaksanaannye upacara ntu, antara lain; Persiapan, dilakukan untuk menghitung kebutuhan biaya, jumlah undangan, dan persiapan lainnye. Pelaksanaannye ntu ritual yang dilakukan di Keramat Ganceng, dengan mengadakan tahlilan dan ngegares bersama. Biasanye pada siang hari, masyarakat akan mengantarkannye sajen berupa ganyeman, dan hasil panen. Ngarak Kepala Kerbau atau kambing, untuk ditanam sesuai dengan empat penjuru mata angin. Hiburan, dengan mengadakan beberapa acara seperti kliningan kanji, ibing sawer, wayang kulit, dan layar tancep.


Olahraga renang sebagai salah satu olahraga yang dianjurkan Rasulullah. Fasilitas renang berupa kolam renang yang dimiliki Al Ma’soem juga mumpuni bahkan memisahkan antara kolam renang laki-laki dan perempuan. Olahraga  renang adalah olahraga yang menyenangkan, dan baik bagi semua kalangan. Olahraga yang bisa dilakukannye semua orang dari segala usia ntu ternyata terbukti lebih efektif daripada latihan angkat beban dan berlari. Manfaat renang bagi tubuh, renang merupakan cara yang baik untuk bersantai dan memperbaiki mood seseorang. Renang mampu membantu seseorang melepaskan endorfin, yang bisa memicu keluarnya perasaan positif dan menekan perasaan negatif. Renang mampu meningkatkan sistem kerja tubuh serta sistem kardiovaskular. Sebab, dengan olahraga renang, seluruh bagian tubuh bergerak untuk melawan resistensi air. Akhirnya bagian tubuh menjadi dinamis dan sehat.


Adenye bencana-bencana alam, bikin Orlan jadi terdorong buat nyiapin dirinye untuk kondisi bencana alam. Setelah udeh niat buat nyiapin diri ngadepin kondisi bencana alam, Orlan pun mulai berusaha mahamin kondisi geografis tempat tinggalnye dan ngerancang rencana darurat. Setelah paham kondisi geografis wilayah di tempat tinggalnye, Orlan mulai bikin rencana darurat bencana alam buat nyiapin dirinye untuk kondisi bencana alam yang bisa terjadi kapan pun. Awalnye, Orlan cari tau dulu terkait cara ngamanin diri yang kudu dilakuin berdasarkan jenis bencana alam yang lebih spesifik. Abis entu selanjutnye, Orlan ngamanin aset dan barang-barang berharganye. Selanjutnye, bikin daftar pihak-pihak yang nanganin bencana alam. Terusnye, Orlan nyiapin perlengkapan siaga bencana, misalnye; P3K, badogan dan minuman, pakean, senter, piso, obat-obatan, peta dan laennye. Setelah nyiapin entu semua, Orlan simpen semuanye di tas. Akhirnye Orlan pun udeh selesai nyiapin dirinye buat kondisi bencana alam.


Pemaen sepak bola kagak selamanye punye pembawaan nyang serius. Ade juge nyang ramah ame demen ngebanyol di dalem ato luar lapangan. Negara Brazil ame kleb PSG bole bangga ame pemaennye nyang udeh mendunia; Neymar Jr. namanye. Kesohor ame perawakannye nyang slengean, tapi tetep gacor maennye kalo di lapangan. Gocekannye kalo lagi ngibrit bebawa bola, ame tendangannye nyang kalem tapi pasti kalo lagi pinalti, jadi pesona ndiri buat pemaen kelairan 1992 enih. Nyang uniknye lagi, die selalu punya cara heboh buat selebrasi kalo berhasil ngegolin. Kalo gibahin prestasinye? Beuh, jan ditanye. Dari 2010 ampe 2014-15, jadi pencetak gol terbanyak bae di 5 jenis liga nyang beda.


Kehidupan Alsa dengan pasangannye, ya entu Orlando, selama pacaran setaonan entu bener-bener damai, seru, dan banyak kesenengannye. Wajar aje kehidupan berpasangannye mereka bisa dikate bagus, soalnye Alsa entu emang udeh naksir sama Orlando sejak lama. Mereka juga tetanggan dan hal entu bikin mereka sering bener abisin waktu bareng, kagak cuma di sekolahan aje. Nah pas di sekolahan pun mereka sekelas, bahkan kagak jarang juga sebangku. Semua entu bikin mereka makin akrab dan bikin kehidupan berpasangannye mereka seru. Apelagi Orlando dan Alsa emang sama-sama santai dan hobi bercanda, jadinye kehidupan berpasangannye mereka emang jauh dari drama-drama karena masalah sepele dan kagak penting.


Kebeneran ini pengalaman pertama aye nih buat nginep di hotel, kebeneran hotel nyang dipilih Mpok aye juga uni ye kalo di liat-liat. Kesan pertama tuh ni hotel kok kaye tersembunyi yak, nah pas masuk lobby juga penasaran banget tuh ama sekeliling lobby. Setelah rebaan bentar, aye mutusin buat keliling lobby dah. Keluar pintu lobby tuh ada taman, ade ayunannya, ama ada kolam ikannye, adem dah suasannye. Ade juga saung buat duduk-duduk tuh, saungnye ngadep kolam renang. Depan saung ada kolam renang nyang bulet trus disedain kolem dari nyang cetek ampe nyang dalem. Kolam renangnye teryata ada dua, bentuknya persegi panjang, nah tuh kolem tuh buat orang nyang bener-bener mau renang karna ada lintasannye gitu. Sebelah kolem juga disedian tuh tempat duduk buat nyang mau sarapan trus sambil ngerokok pan karna ga jauh dari situ ada tempat buat kite makan kalo sarapan.


Tebing keraton atawa bukit keraton ntyu satu bukit dengan tebing dalem nyang nghadap langsung ke Taman Hutan Raya Juanda Bandung. Keindahannye same ama pemandangan  gunung tangkuban perahu di belakangnye, nambah keindahan area eni. Tempat wisata di Bandung eni mulai dikenal bulan Juli 2014, lantaran keindahannye dengan cepat dikenal ame dikunjungi. Background pemandangan ditempat ini layak buat kite abadiin. Daya tarik tempat eni ntu dilokasinye nyang ade di sisi tebing, berendengan langsung ame area taman hutan raya Juanda. Di waktu-waktu tertentu, nyang paling keren di pagi hari, kite bise lihat lautan kabut nyang nutupin area hutan raya. Indah banget dah pokoknye!


Dohong adalah sênjatè tradisional Kalimantan Utara nyang bêbêntuk nyêrupèin kêris, tapi sênjatè nyang atu êni punyè ukuran nyang lêbih gêdé. Dohong jugè punyè sisi matè duit nyang tajêm dêngan pêgangan nyang dikêjè dari tanduk kêbo nyang udèh mati. Sayangnyè, sênjatè nyang atu êni udèh ampir punèh dan jarang orang nyang ngênalnyè. Mêski adè nyang punyè, mêrèka tibang bakal ngêgunèinnyè sêbagè bêndè pusakè. Hal ntu karna bêntuk dari sênjatè êni kagak mungkin buat digunèin dalêm kêidupan sêari-ari. Tapi, di acarè têrtêntu sênjatè êni bakal dikêluarin dari sarung olèh parè têtuè adat nyang punyè dohong. Umumnyè, tibang kêpala suku nyang bolèh punyè dan jugè ngêgunèin dohong. Buat têtêp ngêlêstariinnyè, kudu adènyè èdukasi têntang sênjatè tradisional êni kêpadè gênêrasi-gênêrasi mudè di Kalimantan Utara.


Salèh atu idè liburan nyang rêsêp amè èkstrèm barêng têmên atau kêluargè adalah arung jêram. Arung jêram atau rafting mêrupakan salèh atu olahragè aèr nyang têrmasup kê dalêm olahragè èkstrèm. Kêgiatannyè adalah ngarungin jêram-jêramnyè sungèi nyang amat nantang. Buat êlu nyang di daèrah Bantên, khususnyè daèrah Lêbak, kagak usèh kêlimpungan nyari têmpat arung jêram. Bêrlokasi di Sungèi Ciberang, êlu bisè nikmatin dêrêsnyè arus sungèi nyang siap nguji adrènalin. Sungèi nyang punyè lèbar 40–50 mètêr amè kêdalêman 1–20 mètêr êni bêsumber dari Pêgunungan Halimun-Salak nyang masing kêjagè kêalamiannyè. Arum jêram di Sungèi Ciberang êni dimasupin dalêm 2 golongan, yakni kêlas 2 amè 3 buat saranè arum jeram sêsuè Fèdêrasi Arung Jêram Indonèsia nyang ngacu padè standar asosiasi arung jêram intêrnasional, America Whitewater Assocation. Jadi, buat pêmulè gè amat aman!


Setiap kota atau negara biasanye punya kendaraan ciri khasnye yang bisa buat ngegambarin ntu kota atau negaranye, jadi kayanye kalo kite pergi ke suatu daerah atau negara kaga naik transportasi khasnye sono kaya kaga apdol aje gitu. Berlibur ke Thailand kudu wajib banget dah cobain transportasinye disono namanye tuk tuk. Bentukannye unik rame gitu, tapi kudu siap nyali karena bawanye kenceng banget dah, kite kudu ati ati kalo naik ntu. Tapi kalo disono wajib bener cobain kemane manenye naik tuk tuk karena seru banget sensasinye. Dan jadinye hematnya juga kite kalo kemane mane pake ntu kendaraan. Sayangnge kalo pergi pergi naik tuktuk jaraknye gaseberape jauh, hanya bisa yang deket deket situ ajedah.


Makin deket ama lokasi curug kok jalannye makin curam ye, bener-bener berliku-liku tuh jalan. Sampe juga akhirnye di tempat parkir tuh. Dibanyangan aye tuh udeh deket ama lokasi curugnye, teryata masih jauh bener bujug deh kaga sanggup ni betis ntar malem pas pulang juga pada ngebet. Jalanan nyang dilewatin tuh cuma setapak, kanan kiri tuh pohon gede ama kebon. Suasananye sih emang seger, adem banget padahal kan itu siang bolong tapi kaga terik pisan. Jalannye sih kaga bala cuma kalo abis ujan pasti licin banget karna masih tanah merah. Makin deket curug kok jalannye makin ga karuan, kite mesti lewatin kali cetek trus batu-batuan gede.


Dulu, ayè pêrnèh kursus tari pèndèt di anjungan Bali, Taman Mini Indonèsia Indah. Nyang ngêlatihnyè adalah Pak Kêtut barêng amè bininyè. Sêbênêrnyè, jadwal kursusnyè ari Rêbo amè Sabtu. Tapi, bêrhubung ari Rêbo adalah ari sêkola, amat kagak ngêmungkinin bisè ngêjar jadwal latihan sêabis pulang sêkola. Akhirnyè, ayè tibang latihan tari pèndèt saban akhir pêkan, yakni Sabtu siang. Di TMII, saban anjungannyè puguh ngêbukè kursus nandak. Misal, anjungan Jawa Barat ngêbukè kursus tari jaipong, anjungan Acèh ngêbukè kursus tari saman, dan sêtêrusnyè. Kêgiatan nandak êni bisè jugè jadi altêrnatip kêgiatan liburan. Bêragêm usiè bisè milu, mulè dari bocah-bocah ampè dèwasè. Nyok, kitè lêstariin budayè liwat tari tradisional.


Acara 4 bulanan tuh sebenernya buat ngedoain calon bayi, nah buat nyang kaga tau nih proesdur acaranye. Pertama tuh sambutan dari nyang punya rumah pastinye. Kedua, di mulai tuh baca ayat suci Al-Qur'an, nyang dibaca biasanya surat Yusuf 1-16, surat Maryam 1-15 bisa juga semua, trus surat ar-Rahman ayat 1-78. Kalo kite mau nambahin surat nyang lain dari Al-Qur'an juga dibolehin. Ketiga, biasanye kite ngundang ustadz buat ngasih ceramah seputar jadi orang tua dalem Islam tuh nyang bae kaya gimana. Keempat, jangan lupa kite baca doa buat cabang bayi biar sehat trus selamat. Nah nyang terakhir kite tutup tuh acaranye trus bagiin makanan juga jangan lupa.


“Ada orang Indonesia yang juara satu lomba lari tingkat dunia.” Taun 2018, Lalu Muhammad Zohri dapetin medali emas di kejuaraan Atletik Dunia U-20 di Finlandia. Di taun itu, dia jadi sprinter paling cepat di dunia. Cuma 10.18 detik, dia bisa mecahin rekor waktu paling cepat. Pertama kali dia dapet tawaran ikut kejuaraan pas dia masih SMP. Taun 2017 dia nyetak waktu 10.28 detik pas ikut Pekan Olahraga Nasional (PON) di Jawa Tengah. Taun 2018 dia dapet medali perunggu pas tes perhelatan Asian Games. Pas itu dia cuma beda 0.2 detik disbanding orang yang dapet medali emas. Nah, di ajang dunia di taun 2018 dia mecahin rekor jadi pelari tercepat, soalnya 10.18 detik dia bisa ampe finis. Abis posisi menangnya ada pelari asal Amerika yang jadi juara dua. Zohri cetak sejarah Indonesia, gara-gara dia berhasil ngejadiin Indonesia menangin kejuaraan ini.


Sebernya nih aye masih agak sedikit parno kalo mau nginep ato ke mana-mana, masalahnye nih wabah di Indonesia pan baru sembuh bener nih dan kite gatau tuh penyakit ilang apa kagak. Aye tuh parno karna pas covid lagi marak-maraknya tuh kaga dikit hotel nyang dipake buat isolasi mandiri, pan orang-orang kaya mah gitu emang maunye nyang nyaman udeh gitu juga ada paket-paketnye ternyata. Nah setelah diliat-lita si kayanya mah aman pan hotel mah pasti punya tuh alat buat sterilin ruangan, kalo pun kamarnya bekas isolasi mandiri juga udah dibersihin, udeh gitu di meja samping tempat tidur juga ade tulisan kok kalo ruangan kamar nyang kite masupin tuh udah disterilin. Meski begitu, ya namanya penyakit kan kaga bisa kite liat ya, waspada mah tetep jadi untuk kebersihan mah kite nyang jaga masing-masing ye.


Rima Fitri udèh bêpacaran dêngan pacarnyè sêjak 2009. Wayah ntu, kêduènyè masing kêlas 3 SMP amè ngirè tibang cintè monyèt. Lalu, mêrèka ditêrimè di 1 SMA nyang samè, mêski kagak pêrnèh sêkêlas. Wayah lulus SMA, kêduènyè jugè dinobatin sêbagè "pasangan taun êni" di buku taunan. Kisèh cintè mêrèka bêlanjut ampè bangku kuliah karna kêmbali bêradè di atu unipêrsitas, mêski dêngan pakultas bêrbèda. Kisah cintè mêrèka sêmpêt ngêliwatin hubungan jarak jauh. Sêudèh lulus kuliah, kêduènyè bêgawè di kotè nyang bêrbèda. Mêski bêgono, kisèh pasangan êni bêrakhir bahagiè. Sêudèh 10 taun pacaran, kêduènyè mulè ngomongin pêrkawinan. Kêduènyè jugè sêpakêt kawin padè 2020 sêudèh ngêliwatin ari jadi kê-11. Padè 26 Dèsèmbêr 2020, pasangan êni sah sêudèh ampir 12 taun bêpacaran.


Kepiting jadi salah atu makanan nyang sering dikata orang pelaku utame naeknye kolesterol di dalem awak. Pedahal, makanan eni kaga selalu punye bahaye buat awak. Justru, kepiting punye banyak nutrisi penting kaye mineral, lemak bae, vitamin B, selenium, ama asam lemak omega-3. Kandungan omega 3 di dalem kepiting eni cakep banget buat kesehatan otak. Mengkenye, bocah-bocah nyang masi lagi mase pertumbuan dibilangin buat gegaresin kepiting. Selaen bae buat kesehatan, kepiting eni ge punye rase nyang sedep amet. Bagen ge tibang direbus pake bumbu sederhane aje, daging kepiting udeh terase sedep. Apelagi kalo dimasak make banyak bumbu, udeh pasti bikin ngiler.


Nyang enak kalo idup di desa mah biaya idup masih pada murah, kalo butuh apa-apa bisa nyari di kebon. Kalo di kota mah boro-boro mao nyari dikebon, lahan kosong aje udeh susah bangt tuh dicari. Selama ada tanah buat bangun rumah bakalan dibangun setinggi-tingginye. Selaen itu juga gaya idup, kalo di kota mah mao jalan-jalan aja harus ngeluarin duit gitu, tempat-tempat rekreasi masih banyak kalo di desa. Kalo orang kota mao jalan-jalan mah paling ada juga mal. Kalo mao nyang nyatu ama alam gitu jalannye mesti jauh ke daerah gunung. Jadi, di desa tuh biaya idup kaga terlalu gede kaya dikota lah enak.


Dalam hal menyiapkannye ntu dana darurat kudu perlu adanye suatu strategi. Dimulai dengan menghitung berape rata-rata pengeluaran bulanan untuk mendapatkannye jumlah dana darurat yang tepat. Alokasikan sejumlah dana tetap dari penghasilan kamu misalnye ntu 10%-20% dari gaji bulanan selama 10 bulan ke depan. Lakukan penghematan dengan memangkas pengeluaran untuk hal-hal yang kagak perlu dan monitor terus dana ntu tersebut. Dana darurat ntu hanya boleh dipakai untuk keperluan darurat aje. Maka dari ntu, dana tersebut harus disimpan di tempat yang aman, baik aman dari maling atau perampok, tetapi juga dan paling krusial, adalah aman dari tangan usil kite sendiri ya. Oleh karena ntu, ada baiknye jika dana darurat disimpan dalam rekening yang berbeda dari rekening yang biasanye ntu kite pakai. Selain ntu, dana darurat juga harus dipisahkannye dari instrumen investasi ataupun tabungan jangka pendek lainnye yang kite miliki. Dana darurat ntu harus aman dalam arti memiliki risiko fluktuasi jangka pendek, dan risiko kegagalan yang rendah, mudah diakses kapanpun dan dimanepun, dan harus likuid atau mudah dicairkannye.


Hubungan elu sama temen-temen SMP elu gimane? Udeh berape lama? Hubungan aye dan temen-temen SMP-nye aye udeh lama bener, taon ini udeh ke-12. Kite awal temenan pas taon 2011 di SMP. Kite tinggal di asrama. Karena di asrama, kite bener-bener bisa dikate 24/7 bareng. Dari kelas 7 SMP sampe kelas 9 SMP. Selame 3 taon di SMP, kite tidur bareng, abis entu ngaji bareng, antre makan bareng, makan bareng, ke sekolah bareng, istirahat bareng, salat bareng-bareng, jajan pun bareng, ngelanggar peraturan bareng, dan laennye. Kagak kerasa akhirnye udeh lulus SMP dan akhirnye kita SMA. Pas SMA pun kite mutusin buat sekolah bareng lagi di tempat yang sama dan tinggal seasrama lagi. Sampe kite lulus SMA dan bahkan lulus kuliah, kite masih bareng. Hubungan aye dan temen-temen aye yang udeh sejak SMP emang baek bener dah.


Setelah pandemi Covid 19, kite ngerasain banget nih gaya hidup kite yang bener-bener berbeda. Salah satu contohnye pas kita mau makan di restoran, sekarang udah ngurangin tuh yang namanya sentuhan atau yang kita bilang kontak pisik dah. Nah caranya tuh, sebelum dateng ke restoran kita mesti pesen tempat tuh lewat online. Pas pesen makan udah kaga lagi tuh disediain buku menu, tapi buku menu ntu diganti ama digital yang bisa kite unduh di handphone kite. Terus alat makanannya juga di bersihin dulu tuh jadi di jamin dah udeh pada steril dan kite kaga perlu parno lagi. Terus lanjut pas bayar kita udah kaga pake duit tunai lagi tuh, bisa pake debit atau kartu kredit buat yang punya.


Selaen mepes ikan, bisa juga bikin ayam kukus. Bedanya kalo ikan pepes kita kukus dulu pake daon pisang, terus dipanggang lagi biar kaga basah bumbunya. Kalo ayam kukus, murni dikukus aja pake bumbu-bumbuan. Apalagi, kalo pake ayam kampung. Ayok, kita buat makanan sehat lagi. Awal-awal, kita siapin ayam kampung yang abis dibersiin, dibaurin aer jeruk nipis atawa lemon, biar ilang amisnya. Sembari nunggu ayam kampung yang udah dibaurin jeruk nipis tadi, siapin bumbunya. Gampang banget, cuma garem, lada, bawang putih, bawang merah, jahe, diulek. Kalo bumbu ulek tadi udah alus, kita tuangin minyak wijen ama minyak ikan, terus masukkin daon pandan yang digunting kecil. Aduk semua bumbu. Pas udah setengah jam, ayamnya dicuci lagi, terus dibaurin pake bumbu yang tadi. Terus langsung dikukus di atas gidir ampe empuk. Kalo udah mateng, pas dicoba rasanya gurih banget. Semuanya bisa coba masak yang simple gini, ya.


Masjid Sunda Kêlapa pêrtamè kali dibangun padè 1960-an dêngan gagasan dari Ir. Gustaf Abbas. Ir. Gustaf Abbas adalah arsitèk lulusan ITB. Diè didukung amè parè jèndêral di Mèntèng nyang nyumbangin danè awal pêmbangunannyè. Parè jêndêral ngêrasè kudu ngêlurusin kêkêliruan sêjarèh atas G30S/PKI dêngan ngêbangun masjid nyang kêrasan buat ibadèh. Karna pêmbangunan nyang udèh bêrjalan sêmbilan taun kagak bèrès-bèrès, akhirnyè Pèmda DKI Jakarta padè wayah Ali Sadikin turun tangan. Têrus, sêluruh pêmbangunan masjid bèrès padè 1970 dan dirêsmiin Ali Sadikin padè 31 Marêt 1971. Kagak kayak masjid kêbanyakan, masjid êni kagak punyè kubah, bêdug, bulan-bintang, amè sêdèrèt simbol nyang biasè adè di sêbuah masjid.


Sebelomnya, kita ngomongin olahraga yang bisa dilakuin sembari rebahan. Kali ini, kita ngomong soal olahraga yang bisa kita kerjain sembari nyender tembok. Namanya wall sit. Olahraga ini ngebutuhin tembok buat kita nyender. Tentunya, bisa kita kerjain kapan aja di rumah. Caranya juga gampang. Pertama, kita pastiin ada tembok di rumah kita. Kalo ada tembok kosong, senderin badan kita di tembok itu ampe kayak cicek nempelnya, tapi kagak nemplok. Yang paling penting itu, pundak kita nempel banget di tembok. Kalo posisi diri kita udah tegap, pelan-pelan kita turunin badan kita ampe dengkul ngelekuk. Jadi, posisi badan kita bengkok kayak lagi duduk. Kalo posisinya udah kayak gitu, kita diem dulu barang tiga detik. Kalo udah tiga detik, balik lagi diri tegap. Terus, ulangin gerakan kayak gitu ampe kita ngerasa capek dan keringetan. Rutin ngerjain olahraga nyender tembok ini ngebuat otot perut ama otot badan bagian bawah jadi lebih kuat.


Doel kepengen bangat punye badan cakep nyang ototnye nyembul-nyembul. Karang die lagi di depan kaca, ngeliatin badan cungkringnye, tapi bari ngangkat-ngangkat tangan, terus sikunye ditekuk ke atas. Ala-ala orang kalo pengen pamer otot gituh. Padahal entu tangan isinye cuman tulang ame kentut doang. Apanye nyang mo dipamerin, Doel?! Udeh gitu, lagi enak-enak ngayal punya otot, si Babeh tetiba masuk ke pangkengnye Doel, kagak pake salam. Doel kaget, si Babeh lebih kaget lagi liat bentukan anak lanangnye begitu. "Ngapaen, sih, lu?" tanya Babeh. "Ilah, Beh, Doel lagi ngayal punya otot enih. Udeh ape, jan ganggu," Doel jawab bari ampyang-ampyangan. Babeh geleng-geleng. "Sinih, lu, ikut gua. Jan ngayal be," suruh Babeh. Doel ngekor. Nyampe ruang tenga, Babeh ngasi unjuk dumbel. "Ape, tuh, Beh?" Tanya Doel, norak. Babeh bae ati, jadi dijelasin lah. Ntu alat namanye dumbel. Cocok buat orang nyang baru mulai belajar angkat beban. Bentukannye mirip bangat ame barbel, tapi enih lebih enteng. Beratnye cuman sekitar 2-10 kg aje, jadi kagak nyiksa-nyiksa amat otot tangan si pemula. Cara makenye same kek barbel, diangkat-turunin bae, cuman bisa pake atu tangan. Doel denger penjelasan Babeh, matanye langsung bebinar-binar. Doel mau coba biar bise pamer otot!


Minuman yang kaga pernah disentuh ampe detik ini tuh ade yang namanye jus tomat. Jus emang aye suka, tapi kalo udah denger yang namnaye jus tomat tuh suka agak merinding ye bulu kuduk, karna emang kaga demen banget ama buahnya yang utuh ini lagi ade-ade yang jual bentukannya jus. Kaga pernah kebayang, kalo aye pernah disuruh bikin jus tomat ama Nyak pas lagi sakit. Caranya mah gampang banget emang, tibang buah tomat, gula, susu, ama es batu kalo mao. Pertama, bikin dulu tuh gula cair supaya kalo diminum tenggorokan kaga gatel karna gulanya kaga dimasak. Potong-potong baru buah tomatnya, terus masukin ntuh tomat, gula cair, ama susu, nah boleh dikasih es batu biar kentel. Nah, abis itu diblender ampe alus trus disaring biar biji tomatnya tuh kaga ikut keminum.  Walaupun bikinnya teuwe-uwe ya aye jabanin dah abis namanya disuruh.


Ari enih, Doel kepengen balik ame temennye, tapi kudu nungguin die latian putsal dulu. Kagak ngape, sih, Doel juge kagak ade kerjaan. Jadi, kek biase, Doel ikutan nongton nyang latian dari pinggir lapangan. Ari enih temanye kek Doel latian basket kemaren, 5 lawan 5. Temennye Doel ikutan maen. Begitu priwitan ditiup ame pelatih mereka, masing-masing tim mulae agresip ngerebutin bola. Begitu bola ngedeket ke gawang, temennye Doel pengen nendang pake sepenuh energinye, sebelon ujug-ujug ade pemaen tim lawan bediri di depan die, nyang jadinye, entu kaki temennye Doel malah besarang di selangkangan pemaen lawan. Iye, bola ketendang, selangkangan tim lawan juge kagak sengaja ketendang. Buset, sakitnye ampe kagak bise jalan ntu, mah. Doel ngilu bangat liatnye.


Gerai pisang goreng yang satu ntu kagak pernah sepi dari pembeli. Sesuai dengan namanye, pembuatan pisang goreng Bu Nanik ntu membuat pisangnye dengan campuran madu. Meski terdengar biasa, namun siape aje yang pernah mencicipinye merasakan rasa yang luar biasa. Awalnye, Bu Nanik hanya membuka usaha bisnis katering ganyeman lengkap dengan buah aje. Namun, karena bejibun kondisi buah yang kagak bagus, pada akhirnye die menggoreng pisangnye dengan diberi madu. Nah, siape sangka para pelanggannye malah suka dengan pisang goreng tersebut. Pada akhirnye, di tahun 2015, Bu Nanik memutuskan untuk membuka usaha gerai pisang goreng madu. Selain pisang, juga ada gorengan lain seperti nangka, sukun, dan lainnye. Dan saat ini gerainye udeh bejibun ade dimane aje.


Wayah Farhan SMA, diè tergabung dalêm ekstrakulikuler pramuka. Entah pêgimanè carènyè, bêbêrapè têtanggè Farhan tau bahwa dirinya aktif dalêm kegiatan pramuka. Wayah ntu, sekitar jêm 10 malam, bêbêrapè orang têtanggè mengetuk pintu rumèh Farhan. Mereka bilang bahwa sekitar 2 km dari rumèhnyè adè bêncanè longsor. Farhan diminta tetangganya buat ngêbantu amè memimpin jalannya evakuasi, padahal waktu ntu Farham masih kagak bêgono mengerti alur evakuasi nyang baèk amè bênêr. Akhirnyè, diè ikut amè ngêbantu sepengatahuannya ajè ampè petugas SAR amè damkar datêng amè mengambil alih lokasi. Farhan senang bisè ngêbantu wargè daerahnya dêngan mengamalkan ilmu nyang pernah diè pelajari dalêm pramuka.